hotchpotch/miracl-hf-unified huggingface dataset:
ฟุตบอลทีมชาติลิทัวเนีย
ฟุตบอลทีมชาติลิทัวเนีย () อยู่ภายใต้การควบคุมของสหพันธ์ฟุตบอลลิทัวเนีย แข่งขันครั้งแรกในปี ค.ศ. 1923 แต่ต่อมาในปี ค.ศ. 1940 ประเทศลิทัวเนียถูกครอบครองโดยสหภาพโซเวียต และได้รับเอกราชในปี ค.ศ. 1990 และได้ลงแข่งขันในนามทีมชาติครั้งแรกในวันที่ 27 พฤษภาคม ค.ศ. 1990 นัดที่พบกับจอร์เจีย
ลิทัวเนียไม่เคยผ่านรอบคัดเลือกของฟุตบอลโลกหรือฟุตบอลชิงแชมป์แห่งชาติยุโรป แต่ก็ประสบความสำเร็จในการแข่งขันระดับภูมิภาคอย่างบอลติกคัพ ซึ่งจัดขึ้นทุก ๆ สองปี แข่งขันกันระหว่างสามทีมชาติ (ลิทัวเนีย, ลัตเวีย และเอสโตเนีย) โดยลิทัวเนียคว้าแชมป์บอลติกคัพถึง 11 สมัย (เคยคว้าแชมป์ 4 สมัยติดต่อกัน ระหว่างปี 1996-2000) เป็นรองเพียงแค่ลัตเวีย
ตั้งแต่ ค.ศ. 2012 ทีมชาติลิทัวเนียลงแข่งขันที่สนามกีฬาแอลเอฟเอฟในวิลนีอุส
ในคริสต์ทศวรรษ 1990 ลิทัวเนียได้เข้าร่วมแข่งขันในรอบคัดเลือกของฟุตบอลโลกและฟุตบอลชิงแชมป์แห่งชาติยุโรป โดยจบอันดับที่ 3 ของกลุ่มในรอบคัดเลือกของฟุตบอลชิงแชมป์แห่งชาติยุโรป 1996 และฟุตบอลโลก 1998 ต่อมาในรอบคัดเลือกฟุตบอลชิงแชมป์แห่งชาติยุโรป 2004 ลิทัวเนียทำผลงานได้ดีด้วยการบุกไปเสมอเยอรมนี และเปิดบ้านเอาชนะสกอตแลนด์ แต่ในนัดสุดท้าย ลิทัวเนียไปแพ้สกอตแลนด์ 1–0 ทำให้ต้องตกรอบ และในรอบคัดเลือกฟุตบอลโลก 2006 ลิทัวเนียจบอันดับที่ 5 ของกลุ่ม
รอบคัดเลือกฟุตบอลชิงแชมป์แห่งชาติยุโรป 2008 ลิทัวเนียบุกไปเสมออดีตแชมป์ฟุตบอลโลกอย่างอิตาลีที่เนเปิลส์ 1–1 ในวันที่ 2 กันยายน ค.ศ. 2006 ซึ่งเป็นการแข่งขันนัดแรกของอิตาลีหลังคว้าแชมป์ฟุตบอลโลก
วันที่ 6 กันยายน ค.ศ. 2008 ลิทัวเนียเอาชนะโรมาเนีย 3–0 ในรอบคัดเลือกของฟุตบอลโลก 2010 นับเป็นชัยชนะแห่งประวัติศาสตร์ ต่อมาพวกเขาสามารถเอาขนะออสเตรียได้ 2–0
สถิติล่าสุดเมื่อวันที่ 27 มีนาคม ค.ศ. 2018
สถิติล่าสุดเมื่อวันที่ 27 มีนาคม ค.ศ. 2018
เย่ (รัฐมอญ)
เย่ (, ), เร (, ) หรือที่ภาษาไทยเรียก รี เป็นเมืองที่อยู่ทางตอนใต้สุดของรัฐมอญ ประเทศพม่า และเป็นเมืองหลักของอำเภอเย่ในจังหวัดเมาะลำเลิง เมืองนี้ตั้งอยู่ริมแม่น้ำเย่ซึ่งไหลลงสู่อ่าวเมาะตะมะ และล้อมรอบด้วยทิวเขาตะนาวศรีทางตะวันออก สภาพภูมิอากาศอบอุ่นปานกลาง เศรษฐกิจของเมืองส่วนใหญ่อยู่กับการปลูกพลู, ยางพารา, การประมง และการค้า เย่ตั้งอยู่บนทางรถไฟสายเมาะลำเลิง–ทวาย และมีท่าเรือ ประชากรส่วนใหญ่เป็นชาวมอญ เย่เป็นศูนย์กลางของการสอนภาษามอญ
ทางหลวงสหรัฐหมายเลข 91
ทางหลวงสหรัฐหมายเลข 91 () เป็นทางหลวงสหรัฐแนวเหนือ–ใต้ เชื่อมต่อจากซอลต์เลกซิตี รัฐยูทาห์ ไปจนถึงไอดาโฮฟอลส์ รัฐไอดาโฮ ก่อนกลางยุค 1970 ทางหลวงสหรัฐหมายเลข 91 เคยเป็นเส้นทางการค้านานาชาติจากลองบีช รัฐแคลิฟอร์เนีย ไปจนถึงพรมแดนประเทศแคนาดา–สหรัฐ ทางเหนือของสวีตกราส รัฐมอนทานา เคยเป็นถนนสายหลักในเมืองต่าง ๆ ได้แก่ ถนนลาสเวกัส (Las Vegas Boulevard) ในลาสเวกัส รัฐเนวาดา และถนนสเตต (State Street) ในซอลต์เลกซิตี แต่ต่อมาระยะทางส่วนใหญ่ก็ได้แทนที่โดยอินเตอร์สเตต 15 บางส่วนในรัฐแคลิฟอร์เนียก็กลายเป็นทางหลวงรัฐหมายเลข 91
การโจมตีเคมีที่ดูมา
วันที่ 7 เมษายน 2561 เกิดการโจมตีเคมีตามรายงานในนครดูมา (Douma) ประเทศซีเรีย โดยมีผู้เสียชีวิตตามกล่าวหาประมาณ 42–70 คน รัฐบาลซีเรียและพันธมิตรคัดค้านรายงานนี้ซึ่งปฏิเสธว่าไม่มีการโจมตีเคมีใด ๆ เกิดขึ้น
กลุ่มแพทย์ เฝ้าสังเกตและนักเคลื่อนไหวหลายกลุ่ม รวมทั้งหมวกขาว (White Helmets) ซึ่งเป็นกลุ่มอาสาสมัครกู้ภัย รายงานว่าเฮลิคอปเตอร์ของกองทัพซีเรียหย่อนระเบิดถังใส่นครดูมา ระเบิดนั้นซึ่งต้องสงสัยว่าใส่ยุทโธปกรณ์เคมีอย่างแก๊สคลอรีนและซาริน ทำให้เกิดอาการชักรุนแรงในบางคน เช่นเดียวกับทำให้ขาดอากาศหายใจ
สหภาพการบริบาลการแพทย์และองค์การบรรเทาสาธารณภัย (Union of Medical Care and Relief Organizations) องค์การมนุษยธรรมซึ่งเฝ้าสังเกตบริการทางการแพทย์ในภูมิภาค ระบุว่ามีผู้เสียชีวิต 70 คนจากการโจมตีดังกล่าว แพทย์สนามรายงานว่าสาเหตุการเสียชีวิตมาจากการสัมผัสแก๊สคลอรีนและซาริน วิดีทัศน์จากที่เกิดเหตุแสดงภาพชาย หญิงและเด็กไร้ชีวิตโดยมีฟองไหลออกจากปาก นอกจากนี้ยังมีรายงานผู้บาเจ็บ สมาคมแพทย์อเมริกันซีเรีย (Syrian American Medical Society, หรือ SAMS) รายงานว่ามีกว่า 500 คนในดูมา "ถูกนำส่งศูนย์แพทย์ท้องถิ่นโดยมีอาการบ่งชี้ถึงการสัมผัสสารเคมี" SAMS ยังกล่าวว่ามีการโจมตีด้วยระเบิดคลอรีนใส่โรงพยาบาลดูมา ทำให้มีผู้เสียชีวิต 6 คน และมีการโจมตีอีกครั้งด้าวย "สารผสม" ใส่อาคารใกล้เคียง กลุ่มฝ่ายค้านซีเรียระบุว่า พยานยังรายงานว่าได้กลิ่นคลอรีนเข้มข้นระหว่างการโจมตีและกล่าวว่าผลปรากฏรุนแรงกว่าการโจมตีลักษณะนี้ครั้งก่อน ๆ นักเคลื่อนไหวฝ่ายค้านซีเรียยังโพสต์วิดีทัศน์ถึงแก๊สอัดความดันสีเหลืองที่ระบุว่าใช้ระหว่างการโจมตี เจ้าหน้าที่แพทย์และผู้เชี่ยวชาญอาศัยอาการและความเร็วที่ผู้ป่วยได้รับผล แนะว่าอาจเป็นการผสมคลอรีนกับแก๊สชนิดอื่นหรือสารออกฤทธิ์ต่อประสาท
ทว่า ศ. Ferrada de Noli ผู้เชี่ยวชาญอาวุธเคมีทางการแพทย์อิสระจากประเทศสวีเดน ชี้ในถ้อยแถลงของเขาทางทวิตเตอร์ในวันที่ 12 เมษายนว่า ภาพที่หมวกขาวเสนอจากจุดเกิดเหตุแสดงหมอกขาว แต่ตามเว็บไซต์ศูนย์ควบคุมและป้องกันโรคของสหรัฐ หมอกจากแก๊สคลอรีนจะเป็นสีเขียวเหลือง ส่วนหนังสือพิมพ์โครเนนไซทุงของประเทศรัสเซีย ระบุว่าอาจเป็นกลุ่มก่อการร้ายอิสลามที่ปราชัยเพื่อกระตุ้นให้นาโต้โจมตีรัฐบาลซีเรีย
หนึ่งวันหลังเหตุโจมตีเคมี กบฏทั้งหมดที่ควบคุมดูมาตกลงทำข้อตลกงกับรัฐบาลเพื่อยอมยกพื้นที่ดังกล่าว
ช่วงเช้าวันที่ 9 เมษายน 2561 มีการโจมตีทางอากาศต่อฐานทัพอากาศติยัส (Tiyas Military Airbase) โดยมีรายงานผู้เสียชีวิตหลายคน สหรัฐปฏิเสธว่าเป็นผู้เปิดฉากโจมตี และโฆษกอิสลราเอลปฏิเสธให้ความเห็น รัสเซียกล่าวว่าอิสราเอลรับผิดชอบ และว่าเครื่องบินเจ็ตเอฟ-15ไอของอิสราเอลสองลำโจมตีฐานทัพอากาศดังกล่าวจากน่านฟ้าเลบานอน โดยยิงขีปนาวุธ 8 ลูกซึ่งถูกสกัดได้ 5 ลูก
ประเทศรัสเซียและอิหร่านกล่าวว่าการโจมตีที่ดูมาเป็นการโจมตีป้ายสี (false flag attack) วันที่ 10 เมษายน มีข้อมติคณะมนตรีความมั่นคงแห่งสหประชาชาติประชันกันว่าจะจัดการตอบสนองต่อการโจมตีดังกล่าวอย่างไร สหรัฐ ฝรั่งเศสและสหราชอาณาจักรยับยั้งข้อมติยูเอ็นที่รัสเซียเสนอ รัสเซียยับยั้งข้อมติที่สหรัฐเสนอ ประเทศซีเรียและรัสเซียเชิญองค์การห้ามอาวุธเคมีให้สอบสวนว่ามีการใช้อาวุธเคมีจริงหรือไม่
โรเบิร์ต คิโยซากิ
โรเบิร์ต โทรุ คิโยซากิ เกิดเมื่อ 8 เมษายน 1947 เป็นนักธุรกิจและนักเขียนชาวอเมริกัน เขาเป็นผู้ก่อตั้งของบริษัทริชแด๊ดคัมพานี ซึ่งเป็นบริษัทเอกชนที่ทำงานด้านการศึกษาด้านการเงิน ให้ความรู้ด้านการเงินส่วนบุคคลและความรู้ด้านธุรกิจผ่านหนังสือและวิดีโอ รายได้ส่วนใหญ่ของบริษัทมาจากแฟรนไชส์งานสัมมนาพ่อรวยสอนลูก ซึ่งจัดโดยกลุ่มเอกชนและใช้เครื่องหมายการค้าของคิโยซากิโดยมีค่าใช้จ่าย นอกจากนี้ยังเป็นผู้คิดค้นเกมกระดานและเกมคอมพิวเตอร์ชุดแคชโฟลว์ ("กระแสเงินสด") เพื่อให้ความรู้ด้านการเงินและธุรกิจกับทั้งเด็กและผู้ใหญ่
คิโยซากิเขียนหนังสือมาแล้วกว่า 26 เล่ม เล่มที่มีชื่อเสียงสุดคือหนังสือชุด "พ่อรวยสอนลูก" (Rich Dad Poor Dad" ทีได้รับการแปลไปถึง 51 ภาษา และขายได้กว่า 27 ล้านเล่มทั่วโลก และยังถูกวิพากษ์วิจารณ์จากการสนับสนุนแนวทางปฏิบัติที่มีความหมิ่นเหม่ทางกฎหมาย และถูกมองว่าเป็นแนวทางเพื่อ "การรวยเร็ว"
สวิส-เบลโฮเต็ลอินเตอร์เนชันแนล
ได้รับการก่อตั้งในปี ค.ศ. 1987 โดยปีเตอร์ กอชี และมีสำนักงานใหญ่ในฮ่องกง สวิส-เบลโฮเต็ลอินเตอร์เนชันแนล () เป็นหนึ่งในกลุ่มการจัดการโรงแรมของโลก สวิส-เบลโฮเต็ลอินเตอร์เนชันแนลได้รับการนำโดยกาวิน ฟาวล์ ผู้เป็นประธานและประธานกรรมการสำหรับ 27 ปีที่ผ่านมา
ด้วยโรงแรม, รีสอร์ท และโครงการกว่า 145 แห่ง สวิส-เบลโฮเต็ลอินเตอร์เนชันแนลจัดการทรัพย์สินใน 21 ประเทศ รวมทั้งประเทศจีน, เวียดนาม, ฟิลิปปินส์, มาเลเซีย, อินโดนีเซีย, กัมพูชา, บาห์เรน, อียิปต์, อิรัก, จอร์แดน, คูเวต, โอมาน, กาตาร์, ซาอุดีอาระเบีย, สหรัฐอาหรับเอมิเรตส์, ออสเตรเลีย, นิวซีแลนด์, บัลแกเรีย, จอร์เจีย, ตุรกี และแทนซาเนีย นอกเหนือจากสำนักงานใหญ่ของกลุ่มบริษัทในฮ่องกงแล้ว การดำเนินงานทั่วโลกของสวิส-เบลโฮเต็ลอินเตอร์เนชันแนลได้รับการสนับสนุนโดยการดำเนินงานในกลุ่ม/ภูมิภาค และสำนักงานพัฒนาในเซี่ยงไฮ้ (ประเทศจีน), ฮานอย (ประเทศเวียดนาม), จาการ์ตาและบาหลี (ประเทศอินโดนีเซีย), เอเธนส์ (ประเทศกรีซ), ซิดนีย์ (ประเทศออสเตรเลีย), โอกแลนด์ (ประเทศนิวซีแลนด์), ดูไบ (สหรัฐอาหรับเอมิเรตส์)
ไวเคาส์ลีกา
ไวเคาส์ลีกา () เป็นลีกฟุตบอลสูงสุดของประเทศฟินแลนด์ ก่อตั้งในปี ค.ศ. 1990 ผู้สนับสนุนหลักของลีกคือบริษัทการพนัน ชื่อว่าไวเคาส์ แต่ก่อนหน้านั้นลีกมีชื่อว่า "เมสตารูซารียา" (การแข่งขันชิงแชมป์) ซึ่งเป็นลีกสมัครเล่นที่ก่อตั้งในปี ค.ศ. 1930 ส่วนในช่วงปี ค.ศ. 1908-1930 การชิงแชมป์จะตัดสินด้วยฟุตบอลถ้วย
ระหว่างฤดูกาล 1990-91 ไวเคาส์ลีกาถูกเรียกในชื่อว่า "ฟูติสลีกา" ()
เนื่องจากฟินแลนด์เป็นประเทศในเขตหนาว ลีกจึงต้องแข่งขันในช่วงฤดูร้อน ตั้งแต่เดือนเมษายน-ตุลาคม สโมสรแต่ละสโมสร จะพบคู่แข่งทีมละ 3 นัด ดังนั้นในหนึ่งฤดูกาลจะมีการแข่งขันทั้งหมด 33 นัด ทีมที่อันดับต่ำที่สุดจะตกชั้นสู่อุกโกเนน ส่วนทีมชนะเลิศอุกโกเนน จะเลื่อนชั้นขึ้นมาแทน
ในปี ค.ศ. 2010 รายได้เฉลี่ยต่อปีของผู้เล่นอยู่ที่ 24,400 ยูโร ไวเคาส์ลีกาเป็นหนึ่งในสมาชิกที่ก่อตั้งสมาคมฟุตบอลลีกอาชีพยุโรป
1+1 เป็นสูญ
1+1 เป็นสูญ () เป็นภาพยนตร์ไทยที่ออกฉายในปี พ.ศ. 2545 แนวอาชญากรรม คอเมดี้ ดราม่า กำกับและเขียนบทโดยแดนนี่ แปง นำแสดงโดย อริศรา วงษ์ชาลี และ ปิแอร์ เพิง โดยอริศรา วงษ์ชาลี ได้รับรางวัลนักแสดงนำหญิงยอดเยี่ยม จากทั้งรางวัลภาพยนตร์แห่งชาติ สุพรรณหงส์ และชมรมวิจารณ์บันเทิง
สมชาย (ปีแอร์ เพิง) เป็นหนุ่มนักพนันวัย 30 ปี ผู้กำลังเจอปัญหาหนักหน่วง ที่ดูเหมือนยิ่งแก้ก็ยิ่งถลำลึก ยิ่งหนีมันก็ยิ่งตามหลอกหลอน การกระโดดตึกอำลาโลกที่ยุ่งเหยิงใบไปให้รู้แล้วรู้รอด คือทางออกทางเดียวที่ผุดขึ้นมาในสมองของเขา โกโก้ (อริศรา วงษ์ชาลี) เป็นหญิงสาวหลุดโลกที่กำลังจมอยู่กับความทุกข์ ในผลของการกระทำที่เกิดขึ้นจากอารมณ์ชั่ววูบ ยิ่งคิดก็ยิ่งโกรธ ยิ่งนึกก็ยิ่งเจ็บ และเท่าที่เธอคิดออก ไม่มีวิธีไหนอีกแล้ว ที่จะดีไปกว่ายุติชีวิตบ้า ๆ ของตนด้วยการดิ่งตัวลงจากตึกสูง ๆ ซักหลัง แล้วโชคชะตาก็เล่นตลก! เขากับเธอโคจรมาเจอกัน บนดาดฟ้าตึกเดียวกัน และด้วยความมุ่งมั่นเหมือนกัน ก่อนที่สมชายจะทิ้งตัวลงสู่พื้นเบื้องล่าง สายตาของเขาเหลือบไปเห็นโกโก้ ผู้กำลังอยู่ในอากัปกริยาคล้าย ๆ กัน สัญชาตญาณบางอย่างในตัวทำให้เขาหลงลืมความทุกข์ได้ชั่วขณะ แล้วถลันเข้าห้ามปรามความบ้าระห่ำของเธอในทันที นับจากวินาทีนั้น ชีวิตของคนสิ้นหวังทั้งสอง กลับพลิกผันจากหน้ามือเป็นหลังมือ สมชายกับโกโก้แลกเปลี่ยนเรื่องราวของกันและกัน จนต่างได้ข้อสรุปใหม่ว่า ในเมื่อพวกเขากล้าหาญถึงกับคิดฆ่าตัวตายได้ แล้วจะมีอะไรในโลกนี้อีกล่ะที่พวกเขาจะทำไม่ได้?
คาร์ดิโอ
คาร์ดิโอ (, "หัวใจ") อาจหมายถึง
ตำบลบ้านจั่น
ตำบลบ้านจั่น เป็นหน่วยปกครองส่วนภูมิภาคของอำเภอเมืองอุดรธานี จังหวัดอุดรธานี มีทั้งหมด 11 หมู่บ้าน พื้นที่ส่วนใหญ่เป็นที่ราบลุ่มสลับกันหนองน้ำขนาดเล็กและใหญ่ทั่วไป
บ้านจั่น แต่เดิมเป็นท้องที่ของตำบลบ้านตาด เมื่อวันที่ 5 สิงหาคม พ.ศ. 2526 ทางได้ราชการได้แบ่งท้องที่ตำบลบ้านตาด ออกมาจัดตั้งเป็นตำบลเพิ่มขึ้นอีก คือ ตำบลบ้านจั่น มีหมู่บ้านจำนวน 9 หมู่บ้าน โดยให้มีผลตั้งแต่วันที่ 15 สิงหาคม พ.ศ. 2526 ซึ่งปัจจุบันมีหมู่บ้านทั้งหมด 11 หมู่บ้าน อยู่ในเขตเทศบาลตำบลบ้านจั่น และองค์การบริหารส่วนตำบลบ้านจั่น
ตำบลบ้านจั่น ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลบ้านจั่น อำเภอเมืองอุดรธานี จังหวัดอุดรธานี แบ่งการปกครองออกเป็น 11 หมู่บ้าน ประกอบด้วย
ท้องที่ตำบลบ้านจั่น ประกอบด้วยองค์กรปกครองส่วนท้องถิ่น 2 แห่ง ได้แก่
สังคมหลังอุตสาหกรรม
ในวิชาสังคมวิทยา สังคมหลังอุตสาหกรรม () เป็นขั้นพัฒนาการทางสังคมเมื่อภาคบริการสร้างความมั่งคั่งมากกว่าภาคเศรษฐกิจการผลิต
อาแล็ง ตูเรน นักสังคมวิทยาชาวฝรั่งเศส เป็นผู้ให้กำเนิดคำนี้ และคำนี้มีความสมัมพันธ์ใกล้ชิดกับสิ่งสร้างทางทฤษฎีสังคมวิทยาที่คล้ายกันอย่างยุคหลังฟอร์ด (post-Fordism), สังคมสารสนเทศ, เศรษฐกิจความรู้, เศรษฐกิจหลังอุตสาหกรรม, สมัยใหม่ไหล (liquid modernity) และสังคมเครือข่าย ซึ่งคำทั้งหมดใช้ได้ในสาขาวิชาเศรษฐศาสตร์หรือสังคมศาสตร์เป็นฉากหลังทางทฤษฎีทั่วไปในการออกแบบนโยบาย
เมื่อมีการใช้คำนี้ แก่นพบบ่อยบางอย่างเช่นด้านล่างนี้ก็เริ่มปรากฏ
ดับเบิลยูดับเบิลยูอี เกรเทสต์ รอยัลรัมเบิล
เกรเทสต์ รอยัลรัมเบิล (Greatest Royal Rumble) เป็นรายการเพย์-เพอร์-วิวมวยปล้ำอาชีพ ถ่ายทอดสดทาง WWE Network จัดโดย WWE เป็นการแสดงจากนักมวยปล้ำทั้งสองค่าย Raw และ SmackDown จัดขึ้นในวันที่ 27 เมษายน 2018 ณ สนามกีฬานานาชาติ King Abdullah Sports City ในเมือง ญิดดะฮ์, ประเทศซาอุดีอาระเบีย โชว์ดังกล่าวมีกำหนดเวลา 07.00 น. เวลาท้องถิ่น; อย่างไรก็ตามจะออกอากาศสดในสหรัฐอเมริกาเวลาเที่ยงวันทางทิศตะวันออกโดยจะมี Pre-Show เวลา 11.00 น ในโชว์จะมีการชิงแชมป์ทั้งหมด 7 เส้น และแมตช์การปล้ำรอยัลรัมเบิล 50 คน ซึ่งผู้ชนะจะได้ถ้วยรางวัล Greatest Royal Rumble Trophy และเข็มขัดแชมป์ Greatest Royal Rumble Championship โดยผู้ชนะคือ Braun Strowman
เกรเทสต์ รอยัลรัมเบิล แชมเปียนชิป (Greatest Royal Rumble Championship) ยังเป็นที่รู้จักกันในนาม เข็มขัดแชมป์แห่งสหราชอาณาจักร (Belt Kingdom Championship) (ภาษาอาหรับ: حزام بطولة المملكة) เป็นเข็มขัดแชมป์มวยปล้ำอาชีพที่สร้างขึ้นและโปรโมตโดยสมาคมมวยปล้ำอาชีพอเมริกัน WWE และ Saudi General Sports Authority
งานเลือกตั้งเซ็มบัตสึ
งานเลือกตั้งเซ็มบัตสึ หรือ เซ็มบัตสึโซเซ็งเกียว () เป็นงานกิจกรรมประจำปีของเอเคบีโฟร์ตีเอต (AKB48) ที่เปิดโอกาสให้แฟนคลับสามารถลงคะแนนสมาชิกที่ตนชื่นชอบให้เป็นเซ็มบัตสึของซิงเกิลได้ กิจกรรมนี้จัดขึ้นครั้งแรกใน พ.ศ. 2552 และได้จัดขึ้นอีกทุกปีเรื่อยมา
กิจกรรมนี้เป็นการค้นหาสมาชิกวงที่ได้รับความนิยมจากมุมมองของแฟนคลับ ซึ่งจัดขึ้นทุก ๆ ปีในช่วงเดือนมิถุนายนตั้งแต่ พ.ศ. 2552 การลงคะแนนสามารถทำได้ผ่านทางการซื้อแผ่นซีดีซิงเกิลที่บรรจุบัตรลงคะแนนไว้อยู่ สมาชิกที่ได้รับคะแนนอันดับต้น ๆ จะได้มีส่วนร่วมกับเพลงในหน้าเอ (A-side) ส่วนสมาชิกที่เหลือจะได้ออกเพลงในหน้าบี (B-side) สมาชิกที่มีคะแนนสูงเป็น 7 อันดับแรกจะเรียกว่า "คามิเซเวน" (神7 "Kami 7") ซึ่งแปลว่า "เทพเจ้าทั้ง 7"
เนื่องจากวงเอเคบีโฟร์ตีเอตมีสมาชิกจำนวนมาก จึงเป็นเรื่องยากที่จะให้สมาชิกทุกคนมีเวลาออกอากาศเท่า ๆ กัน ดังนั้นจึงมีการเลือกสมาชิกแถวหน้าจำนวน 10 ถึง 20 คน (ส่วนใหญ่ 16 คน) มาเป็นสมาชิกหลักที่เรียกว่า "เซ็มบัตสึ" (; หรือ "สมาชิกที่ได้รับเลือก") ซึ่งก่อนที่จะมีงานเลือกตั้ง ยาซูชิ อากิโมโตะ โปรดิวเซอร์ของวง เป็นผู้เลือกเซ็มบัตสึด้วยตัวเองมาโดยตลอด แต่ภายหลังเริ่มมีกระแสวิพากษ์วิจารณ์จากแฟนคลับถึงการตัดสินใจเลือกเซ็มบัตสึของอากิโมโตะ โดยตั้งข้อสงสัยว่าเป็นการเลือกโดยมีอคติและความลำเอียง นอกจากนี้ ตำแหน่งเซ็นเตอร์ของวง (ผู้ที่ยืนอยู่ตรงกลาง) นั้นเป็นของอัตสึโกะ มาเอดะ มาโดยตลอด ทำให้ผู้คนจำนวนมากไม่พอใจถึงการกระทำดังกล่าว และมองว่าไม่เป็นการเปิดโอกาสให้กับสมาชิกอื่น เหตุการณ์เหล่านี้จุดประกายความคิดของอากิโมโตะให้จัดงานเลือกตั้งขึ้นมา ในประเทศญี่ปุ่น เอเคบีโฟร์ตีเอตถือเป็นวงไอดอลกลุ่มแรกที่มีระบบการคัดสรรสมาชิกจากคะแนนโหวตอย่างเปิดเผย
ในปี2561 เพื่อฉลอง10ปีงานเลือกตั้งเซ็มบัตสึ จึงมีการเพิ่มตำแหน่งคือ คิเน็นวากุ ซึ่งคือสมาชิกที่อยู่อันดับที่81-100 จะติดอันดับและได้มีส่วนร่วมในซิงเกิ้ล รวมถึงเปิดโอกาสให้วงน้องสาวต่างประเทศมีส่วนร่วมในงานเลือกตั้งอีกด้วย
การหาเสียงของงานเลือกตั้งเซ็มบัตสึมีความคล้ายคลึงกับการเลือกตั้งทั่วไป สมาชิกที่เข้าร่วมงานแต่ละคนจะได้รับโปสเตอร์หาเสียงของตนเอง และจะมีเวลาออกอากาศบนเครือข่ายอินเทอร์เน็ตสำหรับการกล่าวปราศรัยหาเสียงทั่วประเทศญี่ปุ่นเป็นเวลาประมาณ 1 ถึง 2 นาที นอกจากนี้สมาชิกยังสามารถแต่งกาย ทำทรงผม หรือทำท่างใด ๆ ให้เป็นที่น่าสนใจจากผู้ชมได้
สมาชิกที่มีคะแนนสูงเป็น 7 อันดับแรกจะเรียกว่า "คามิเซเวน" (神7 "Kami 7") ซึ่งแปลว่า "เทพเจ้าทั้ง 7"
ในวันงานจะมีการถ่ายทอดสดและการประกาศคะแนนโหวตแก่สมาชิกทุกคนที่เข้าร่วม สมาชิกต้องมีอันดับสูงกว่าที่กำหนดไว้ถึงจะมีตำแหน่งโดยนับจากคะแนนที่สมาชิกผู้นั้นได้รับ แต่ละงานจะมีการจัดอันดับแต่ละตำแหน่งแตกต่างกันออกไป รวมถึงจำนวนคนในแต่ละตำแหน่งเช่นกัน สำหรับงานเลือกตั้งครั้งที่ 10 นั้น สมาชิกที่ได้รับอันดับที่ 1 ถึง 16 จะเรียกว่า "เซ็มบัตสึ" (Senbatsu), อันดับที่ 17 ถึง 32 เรียกว่า "อันเดอร์เกิลส์" (Undergirls), อันดับที่ 33 ถึง 48 เรียกว่า "เน็กซ์เกิลส์ " (Next Girls), อันดับที่ 49 ถึง 64 เรียกว่า "ฟิวเจอร์เกิลส์" (Future Girls), อันดับที่ 65 ถึง 80 เรียกว่า "อัพคัมมิงเกิลส์" (Upcoming Girls), และอันดับที่ 81 ถึง 100 เรียกว่า "คิเน็นวากุ" (Kinenwaku) ส่วนสมาชิกได้คะแนนน้อยกว่าอันดับที่ 100 จะถือว่าไม่ติดอันดับ
ผู้ที่ได้คะแนนเป็น16อันดับแรกจะถูกรับเลือกให้เป็นเซ็มบัตสึ โดยใช้เกณฑ์นี้ตั้งแต่ปี2555 จากเดิมที่มีตำแหน่งเซ็มบัตสึ21คน โดยผู้ที่ได้อันดับ1จะทำหน้าที่เป็นเซ็นเตอร์ในเพลงนั้น
ตัวหนา-ตำแหน่งคามิ7
เนิร์ดแล้วไง มีหัวใจนะเว้ย
เนิร์ดแล้วไง มีหัวใจนะเว้ย () เป็นภาพยนตร์แนวดราม่า-ตลก จากประเทศสหรัฐอเมริกา ออกฉาย พ.ศ. 2560 ในงานเทศกาลภาพยนตร์หลายเทศกาล หลังจากนั้นจึงได้ออกฉายทางโรงภาพยนตร์ทั่วประเทศและออนดีมานด์ในประเทศสหรัฐอเมริกา เมื่อ 26 มกราคม 2561
เด็กสาวที่ป่วยเป็นโรคแอสเปอร์เจอร์ได้หนีจากผู้ดูแลเพื่อไปส่งบทที่เธอเขียนเรื่องสตาร์ เทรค เข้าแข่งขัน
ตามการปรากฏตัว
"เนิร์ดแล้วไง มีหัวใจนะเว้ย" ได้เรทติ้ง 58% จากเวบไซต์ "รอตเทนโทเมโทส์" โดยมาจากการวิจารณ์ 18 ครั้ง
ดินแดนไร้เสียง
ดินแดนไร้เสียง () เป็นภาพยนตร์สยองขวัญออกฉาย พ.ศ. 2561 กำกับโดย จอห์น คราซินสกี้ นำแสดงโดยคราซินและเอมิลี่ บลันท์ อำนวยการสร้างโดยบริษัทแพลตินัมดูนส์ของไมเคิล เบย์ เขียนบทโดยคราซินสกี้, ไบรอัน วู้ดส์, และ สกอตต์ เบ็ค ดัดแปลงจากเรื่องต้นฉบับโดยวู้ดส์และเบ็ค เล่าเรื่องของครอบครัวหนึ่งที่ต้องใช้ชีวิตอยู่ในความเงียบ ซ่อนตัวจากสัตว์ร้ายที่ไล่ล่าด้วยเสียง
เซินเจิ้นแอร์ไลน์
เซินเจิ้นแอร์ไลน์ () เป็นสายการบินสัญชาติจีน มีฐานการบินหลักอยู่ที่ท่าอากาศยานนานาชาติเซินเจิ้นเป้าอั่น เขตเป้าอั่น เซินเจิ้น มณฑลกวางตุ้ง ประเทศจีน และเป็นสมาชิกของสตาร์อัลไลแอนซ์ตั้งแต่ปี ค.ศ. 2012 และเป็น 1 ใน 2 สายการบินของจีน ที่เป็นส่วนหนึ่งของเครือข่ายสายการบินโลก
สายการบินมีจุดหมายปลายทางในประเทศ 58 แห่ง และนอกประเทศอีก 9 แห่ง ในปี ค.ศ. 2010 สายการบินมีผู้โดยสาร 16.5 ล้านคน ซึ่งมากกว่าปีที่แล้ว 9%
สายการบินเซินเจิ้นแอร์ไลน์ได้ทำข้อตกลงการบินโดยใช้รหัสเที่ยวบินร่วมกันกับสายการบินดังต่อไปนี้
ข้อมูลล่าสุดเมื่อเดือนมกราคม ค.ศ. 2018
วอลเลย์บอลหญิงเอเชียนชาเลนจ์คัพ 2018
วอลเลย์บอลหญิงเอเชียนชาเลนจ์คัพ 2018 () หรือชื่อแบบทางการ เอสเอ็มเอ็ม วอลเลย์บอลหญิงเอเชียนชาเลนจ์คัพ 2018 โดยมีสยามอินเตอร์มัลติมีเดียเป็นผู้สนับสนุนหลักของรายการ ซึ่งการแข่งขันในครั้งนี้นับเป็นครั้งแรกของรายการวอลเลย์บอลหญิงเอเชียนชาเลนจ์คัพ ณ ฮ่องกง, ประเทศจีน ระหว่างวันที่ 30 กรกฎาคม ถึง 5 สิงหาคม พ.ศ. 2561 โดยรายการนี้เป็นรายการวอลเลย์บอลนานาชาติที่จะจัดทุก 2 ปี ซึ่งถูกควบคุมโดยสมาพันธ์วอลเลย์บอลเอเชีย (เอวีซี) ร่วมกับสมาคมกีฬาวอลเลย์บอลแห่งฮ่องกง (เอชวีเอ)
ครั้งนี้เป็นครั้งแรกของรายการวอลเลย์บอลหญิงเอเชียนชาเลนจ์คัพ โดยรายการนี้จะมีฐานะเป็นดิวิชัน 2 เพื่อรองรับรายการวอลเลย์บอลหญิงเอเชียนคัพในฐานะดิวิชัน 1 
ในรายการนี้ได้กำหนดให้มีทีมเข้าร่วมการแข่งขันทั้งหมด 8 ทีมสมาชิกของสมาพันธ์วอลเลย์บอลแห่งเอเชีย โดยทีมชาติไทยได้สิทธิ์เข้าร่วมอัตโนมัติในฐานะเจ้าภาพ, และมี 2 ทีมได้สิทธิ์เข้าร่วมในฐานะทีมที่แย่ที่สุดในวอลเลย์บอลหญิงชิงแชมป์เอเชีย 2017 ณ จังหวัดลากูนา, ประเทศฟิลิปปินส์, และอีก 5 ทีมที่ได้สมัครเข้าร่วมการแข่งขันแม้ว่าไม่ได้เข้าร่วมรายการนั้นก็ตาม โดยทีมชาติที่เข้าร่วมแบ่งเป็นชาติที่มาจากโซนเอเชียตะวันออก (3 ทีม), เอเชียตะวันออกเฉียงใต้ (1 ทีม), เอเชียกลาง (2 ทีม) และโอเชียเนีย (2 ทีม) ขณะทีมชาติจากโซนเอเชียตะวันตกไม่ได้เข้าร่วมในรายการนั้น และไม่ได้สมัครเข้าร่วมในรายการนี้อีกด้วย
ตารางข้างล่างนี้เป็นรายชื่อทีมชาติที่เข้าร่วมในวอลเลย์บอลหญิงเอเชียนชาเลนจ์คัพ 2018
การแบ่งกลุ่มยังใช้ระบบเดิมอยู่ โดยแต่ละกลุ่มจะมีกลุ่มละ 4 ทีม ซึ่งมีทีมชาติฮ่องกงเป็นทีมวางแค่ทีมเดียวแมทช์ที่ชนะด้วยผล 3–0 หรือ 3–1: ทีมที่ชนะจะได้ 3 คะแนน ส่วนทีมที่แพ้จะไม่ได้คะแนน
แมทช์ที่ชนะด้วยผล 3–2: ทีมที่ชนะจะได้ 2 คะแนน ส่วนทีมที่แพ้จะได้ 1 คะแนน
พระราชพงศาวดารกรุงสยาม จากต้นฉบับของบริติชมิวเซียม
พระราชพงศาวดารกรุงสยาม จากต้นฉบับของบริติชมิวเซียม กรุงลอนดอน เป็นพงศาวดารสยาม มีเนื้อหาเริ่มตั้งแต่แรกสร้างเมืองสวรรคโลกจนถึงพระเจ้ากษัตริย์ศึกขึ้นครองราชสมบัติกรุงเทพมหานคร และพระเจ้าปดุงโปรดให้วังหน้าผู้เป็นพระราชโอรสไปตียะไข่สำเร็จแล้วจึงยกทัพกลับกรุงอังวะในปี พ.ศ. 2327 ต้นฉบับเป็นสมุดไทยจำนวน 30 เล่ม
พระราชพงศาวดารฉบับนี้เรียบเรียงขึ้นในรัชสมัยพระบาทสมเด็จพระพุทธยอดฟ้าจุฬาโลก เป็นสมุดไทยจำนวน 30 เล่ม แต่ปัจจุบันต้นฉบับสูญหายไป เหลือแต่ฉบับคัดลอกตัวบรรจงด้วยหมึกดำในสมุดฝรั่ง ซึ่ง J. Hurst Hayes Esq. มอบให้พิพิธภัณฑ์บริติชเมื่อวันที่ 31 พฤษภาคม พ.ศ. 2491 ต่อมาในปี พ.ศ. 2501 ขจร สุขพานิช ได้พบเอกสารนี้ระหว่างได้รับทุนไปค้นคว้าด้านประวัติศาสตร์ไทยที่สหรัฐและประเทศอังกฤษ จึงถ่ายไมโครฟิล์มเล่มต้นกับเล่มปลายส่งให้กรมศิลปากรตรวจสอบ เมื่อตรวจสอบแล้วกรมศิลปากรได้ขอให้ถ่ายไมโครฟิล์มส่งมาทุกเล่มเพราะมีประโยชน์ต่อการศึกษาประวัติศาสตร์ไทย
เมื่อมาในปี พ.ศ. 2507 สำนักพิมพ์ก้าวหน้าได้รับอนุญาตจากกรมศิลปากรให้พิมพ์เผยแพร่เป็นครั้งแรกในชื่อพระราชพงศาวดารกรุงสยามจากต้นฉบับที่เป็นสมบัติของบริติชมิวเซียมกรุงลอนดอน ในการพิมพ์ครั้งนี้ได้เพิ่มเติมคำในวงเล็บเพื่อให้ข้อความชัดเจนขึ้น และมีเชิงอรรถเพื่อเปรียบเทียบเนื้อหากับพระราชพงศาวดาร ฉบับหอสมุดแห่งชาติ และพระราชพงศาวดาร ฉบับพันจันทนุมาศ (เจิม) ต่อมาในปี พ.ศ. 2537 กรมศิลปากรได้พิมพ์เผยแพร่อีกครั้งในชุดหนังสือประชุมพงศาวดารนับเป็นภาคที่ 82 เรื่อง พระราชพงศาวดารกรุงสยามจากต้นฉบับของบริติชมิวเซียมกรุงลอนดอน เป็นเรื่องสุดท้ายในหนังสือชุดประชุมพงศาวดาร และในปี พ.ศ. 2542 ได้ตีพิมพ์เป็นประชุมพงศาวดารฉบับกาญจนาภิเษก เล่ม 2 เป็นที่ระลึกเนื่องในมหามงคลสมัยฉลองสิริราชสมบัติครบ 50 ปี พ.ศ. 2539
พระราชพงศาวดารฉบับนี้ มีบานแพนกสองแห่ง คือบานแพนกแรกกับบานแพนกแทรก บานแพนกแรกมีตั้งแต่ต้นเรื่อง ระบุว่า ในปี พ.ศ. 2350 กรมพระราชวังบวรฯ ทูลเกล้าถวายพระบาทสมเด็จพระพุทธยอดฟ้าจุฬาโลกเล่ม 1 จากนั้นเป็นประวัติเมืองสวรรคโลก โดยเนื้อความเหมือนกับพงศาวดารเหนือ ต่างตรงที่ฉบับบริติชมิวเซียมเนื้อความกระชับ สละสลวย และเข้าใจง่ายกว่า
ต่อจากประวัติเมืองสวรรคโลก จึงเป็นประวัติกรุงศรีอยุธยาตั้งแต่เริ่มสถาปนากรุง เมื่อเนื้อความถึงเหตุการณ์สมเด็จพระมหาจักรพรรดิเตรียมยกทัพไปตีเมืองละแวก ก็มีบานแพนกแทรกขึ้นมาต่อจากนั้นว่าในปี พ.ศ. 2338 พระบาทสมเด็จพระพุทธยอดฟ้าจุฬาโลกโปรดให้ชำระพระราชพงศาวดารกรุงศรีอยุธยา ตั้งแต่สร้างกรุงจนถึงเหตุการณ์ดังกล่าว และดำเนินความมาจนถึงปี พ.ศ. 2327 ตรงกับรัชสมัยพระบาทสมเด็จพระพุทธยอดฟ้าจุฬาโลก แม้บานแพนกแทรกดังกล่าวเกือบเหมือนกันบานแพนกของพระราชพงศาวดาร ฉบับพันจันทนุมาศ (เจิม) และพงศาวดารทั้งสองฉบับมีเค้าโครงเรื่องตรงกัน แต่ฉบับบริติชมิวเซียมขยายความเพิ่มเติมเข้ามาหลายตอนในส่วนที่ฉบับพันจันทนุมาศ (เจิม) ไม่สมบูรณ์
อุบลศรี อรรถพันธุ์ จึงสันนิษฐานว่า พระราชพงศาวดารฉบับนี้ถูกชำระโดยอาศัยพงศาวดาร 3 เรื่องมาคัดรวมกัน คือ พงศาวดารเมืองสวรรคโลก พระราชพงศาวดารกรุงศรีอยุธยา ฉบับพันจันทนุมาศ (เจิม) และพระราชพงศาวดารกรุงธนบุรี ฉบับพันจันทนุมาศ (เจิม) และพระราชพงศาวดารฉบับบริติชมิวเซียมนี้อาจเป็นต้นฉบับในกาารชำระพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียนด้วย
ดาราเดลี่ อวอร์ดส์ 2017 ครั้งที่ 7
ดาราเดลี่ อวอร์ดส์ 2017 ครั้งที่ 7 (อังกฤษ: Daradaily Awards 2017) เป็นงานประกาศผลรางวัลบันเทิงที่จัดโดยหนังสือพิมพ์ดาราเดลี่ จัดขึ้นเมื่อวันที่ 18 พฤษภาคม 2561 ณ โรงละครเคแบงก์สยามพิฆเนศ ชั้น7 สยามสแควร์วัน กรุงเทพฯ เพื่อเฉลิมฉลองกับการก้าวเข้าสู่ปีที่ 13 ของหนังสือพิมพ์ดาราเดลี่ ดังนั้นจึงได้มีการมอบรางวัลให้กับบุคลากรในวงการบันเทิง ไม่ว่าจะเป็นผู้ผลิต ผู้สร้างสรรค์ผลงาน ศิลปิน ดารา นักร้อง ที่มีผลงานยอมเยี่ยม โดดเด่น เปรียบเสมือนเพชรเม็ดงามแห่งวงการประจำปี พ.ศ. 2560 โดยจะคัดเลือกผู้สมควรได้รับการเสนอชื่อเข้าชิง แล้วให้ผู้อ่านเป็นผู้ตัดสินว่าใครสมควรได้รับรางวัลโดยการโหวตผ่านทาง SMS บุคคลากรท่านใดได้รับคะแนนเสียงมากที่สุดก็จะได้รางวัลไปครอง
ณธษา เวชประสิทธิ์
ณธษา เวชประสิทธิ์ (ชื่อเล่น : ไอซ์) เกิดวันศุกร์ที่ 4 กรกฎาคม 2540 ภูมิลำเนาเป็นคนจังหวัดลพบุรี เป็น นักแสดง ชาวไทย สังกัด ช่อง 7 และ สปีดวัน
มีผลงานการแสดงเรื่อง "โก๊ะ 8 ตะลุยแดนมหัศจรรย์", "คุณนายสายลับ" และ "แหวนปราบมาร"
ด้านการศึกษา จบการศึกษาระดับอนุบาล - ประถมศึกษาปีที่ 4 จาก โรงเรียนอัสสัมชัญคอนแวนต์ ลำนารายณ์ ระดับประถมศึกษาปีที่ 6 จาก โรงเรียนเบญจมินทร์ ระดับมัธยมศึกษา จาก โรงเรียนนวมินทราชูทิศ กรุงเทพมหานคร ปัจจุบันกำลังศึกษาระดับมหาวิทยาลัย ที่ มหาวิทยาลัยศรีปทุม บางเขน
พัชญา เพียรเสมอ
พัชญา เพียรเสมอ เป็นนักแสดงชาวไทย เกิดวันศุกร์ที่ 18 ตุลาคม พ.ศ. 2539 ที่จังหวัดราชบุรี สำหรับ ซึ่งเกิดจากคุณพ่อคุณแม่ของเธออยากได้ชื่อ 2 พยางค์และเป็นจังหวะเดียวกันกับที่คุณพ่อเดินลงไปเห็นชื่อร้าน พีพีเบเกอร์รี่ จึงนำมาตั้งเป็นชื่อลูก ครอบครัวเปิดเป็นอู่ซ่อมรถบรรทุกในตัวเมืองราชบุรี พีพีเรียนชั้นมัธยมศึกษาที่โรงเรียนราชโบริกานุเคราะห์ จังหวัดราชบุรี ปัจจุบันกำลังศึกษาที่ คณะสังคมวิทยาและมานุษยวิทยา มหาวิทยาลัยธรรมศาสตร์ และได้เป็นดาวคณะสังคมวิทยาและมานุษยวิทยาอีกด้วย นอกจากนี้สมัยเด็ก ๆ สาวพีพี ยังมีรางวัลการประกวดมากมาย ไม่ว่าจะเป็นรางวัลนางนพมาศ ประกวดสุนทรพจน์ เป็นต้น มีผลงานการแสดงอย่าง "สาวน้อยอ้อยควั่น" และ "สารวัตรเถื่อน"
ปัจจุบัน​ได้​เซ็นสัญญา​เป็น​นักแสดง​สังกัด​​ช่อง 7
คริษฐา สังสะโอภาส
คริษฐา สังสะโอภาส ชื่อเล่น ชิงชิง (เกิด 18 กรกฎาคม พ.ศ. 2539) เป็นนักแสดงชาวไทยสังกัด สถานีโทรทัศน์สีกองทัพบกช่อง 7 เกิดที่ กรุงเทพมหานคร มีผลงานการแสดงครั้งแรกจากละครพื้นบ้านเรื่อง "แก้วหน้าม้า" และ "สี่ยอดกุมาร" จบการศึกษาจากมัธยมศึกษาที่โรงเรียนเขมะสิริอนุสสรณ์ ปัจจุบันกำลังศึกษาปริญญาตรี คณะดิจิทัลมีเดียและศิลปะภาพยนตร์ มหาวิทยาลัยกรุงเทพ
ฟ้าแลบ
ฟ้าแลบ () คือปรากฏการณ์ธรรมชาติซึ่งเกิดจากการเคลื่อนที่ของประจุอิเล็กตรอนภายในเมฆ หรือระหว่างเมฆกับเมฆ หรือเกิดขึ้นระหว่างเมฆกับพื้นดิน เป็นแสงที่เกิดวาบขึ้นในท้องฟ้าลักษณะเป็นเส้นหรือแผ่น เกิดขึ้นเนื่องจากอิเล็กตรอนจำนวนมากเคลื่อนที่ผ่านอากาศเป็นเหตุให้เกิดความร้อนสูงมากจนปรากฏเป็นแสงสว่างวาบขึ้น
ฟ้าแลบและฟ้าร้องเกิดขึ้นพร้อม ๆ กัน แต่เรามองเห็นฟ้าแลบก่อนได้ยินเสียงฟ้าร้อง เนื่องจากแสงมีความเร็วมากกว่าเสียง แสงมีอัตราเร็ว 300,000 กิโลเมตรต่อวินาที ส่วนเสียงมีอัตราเร็วประมาณ 1/3 กิโลเมตรต่อวินาทีเท่านั้น
ฟ้าแลบเกิดขึ้นพร้อมกับฟ้าร้อง แต่มนุษย์เรามองเห็นฟ้าแลบก่อนได้ยินเสียงฟ้าร้อง เนื่องจากแสงเดินทางเร็วกว่าเสียง ประกายไฟฟ้าของฟ้าแลบ 1 ครั้ง มีปริมาณไฟฟ้าจำนวนสูงถึง 200,000 แอมแปร์ และมีความต่างศักย์ถึง 30 ล้านโวลต์ ฟ้าแลบเกิดจากประจุไฟฟ้าเคลื่อนที่จากก้อนเมฆสู่ก้อนเมฆ จากก้อนเมฆสู่พื้นดิน โดยมีขั้นตอนคือ ประจุไฟฟ้าที่เคลื่อนที่ถ่ายเทในก้อนเมฆมีการเคลื่อนที่หลุดออกมาและถ่ายเทสู่อาคารสิ่งก่อสร้าง หรือต้นไม้สูงบนพื้นดิน เหตุการณ์เหล่านี้ใช้เวลาน้อยกว่า 1 วินาที และเกิดเป็นแสงของฟ้าแลบ ซึ่งบางครั้งลำแสงมีความยาวถึง 60 - 90 เมตร
โบลคาดา
โบลคาดา () เป็นภาพยนตร์อิงประวัติศาสตร์สหภาพโซเวียต 4 ภาค มีเนื้อเรืองเกี่ยวกับการล้อมเลนินกราด ภาพยนตร์สร้างจากนวนิยายชื่อเดียวกันของ Aleksandr Chakovsky กำกับโดย มีฮาอิล เยียร์ชอฟ ภาคที่หนึ่งและสองออกฉายในวันที่ 17 กุมภาพันธ์ ค.ศ. 1975 และภาคที่สามและสี่ออกฉายในวันที่ 24 เมษายน ค.ศ. 1978
อาหารทะเล
อาหารทะเล เป็นอาหารที่ถูกแปรรูปจากสิ่งมีชีวิตในทะเลโดยมนุษย์ อาหารทะเลหลัก ๆ ได้แก่ ปลา และหอย ซึ่งพวกหอยนั้น ก็รวมถึงมอลลัสก์ กุ้งกั้งปู และอิคีเนอเดอร์ม แต่ในทางประวัติศาสตร์ สัตว์เลี้ยงลูกด้วยน้ำนมทางทะเลบางชนิดอย่างวาฬและโลมา ก็เคยถูกบริโภคเป็นอาหาร และเหลือจำนวนน้อยลงในเวลาต่อมา พืชทะเลที่กินได้ อาทิ สาหร่าย ก็มีการบริโภคโดยเฉพาะอย่างยิ่งในทวีปเอเชีย สำหรับในทวีปอเมริกาเหนือนั้น อาหารทะเลยังรวมถึงอาหารที่ทำมาจากสัตว์ในน้ำจืดอีกด้วย หรืออาจกล่าวได้ว่า อาหารทะเลของอเมริกาเหนือคืออาหารที่ทำมาจากสัตว์ในน้ำ
การสรรหาวัตถุดิบมาทำอาหารทะเล สามารถทำได้โดยการประมงและการเพาะเลี้ยงสัตว์น้ำ โดยทั่วไปแล้ว อาหารทะเลจะถูกแยกออกจากเนื้อ แม้ว่าจะมีสัตว์ทะเลอยู่ด้วยก็ตาม และอาหารทะเลก็ถูกงดสำหรับมังสวิรัติ อาหารทะเลเป็นแหล่งโปรตีนที่สำคัญมาก จากอาหารทั้งหมดของโลก
ยูฟ่ายูโรปาลีก นัดชิงชนะเลิศ 2018
ยูฟ่ายูโรปาลีก นัดชิงชนะเลิศ 2018 เป็นการแข่งขันฟุตบอลนัดชิงชนะเลิศของยูฟ่ายูโรปาลีก ฤดูกาล 2017–18, ฤดูกาลที่ 47 ของการแข่งขันฟุตบอลสโมสรลำดับที่สองของยุโรป จัดขึ้นโดย ยูฟ่า, และเป็นฤดูกาลที่ 9 นับตั้งแต่เปลี่ยนชื่อจากยูฟ่า คัพ มาเป็น ยูฟ่ายูโรปาลีก. นัดนี้จะลงเล่นที่ ปาร์กออแล็งปิกลียอแน ในเขต แดซีแนส์-ชาร์ปีเยอ, ลียง, ประเทศฝรั่งเศสเมื่อวันที่ 16 พฤษภาคม พ.ศ. 2561 (ค.ศ. 2018).
โดยอัตเลติโกมาดริดทีมชนะเลิศจะได้สิทธิ์ที่จะลงเล่นพบกับเรอัลมาดริดทีมชนะเลิศของ ยูฟ่าแชมเปียนส์ลีก ฤดูกาล 2017–18 ใน ยูฟ่าซูเปอร์คัพ 2018และอัตเลติโกมาดริดจะได้เข้าสู่รอบแบ่งกลุ่มของ ยูฟ่าแชมเปียนส์ลีก ฤดูกาล 2018–19.
สนาม ปาร์กออแล็งปิกลียอแน ได้รับการประกาศให้เป็นสังเวียนนัดชิงชนะเลิศเมื่อวันที่ 9 ธันวาคม พ.ศ. 2559, หลังจากผลการตัดสินของการประชุมคณะกรรมการบริหารยูฟ่าในเมือง นียง, ประเทศสวิตเซอร์แลนด์.
"หมายเหตุ: ในตาราง, ผลการแข่งขันของผู้เข้าชิงชนะเลิศจะได้รับเป็นชื่อแรก (H = เหย้า; A = เยือน)."
ทูตสำหรับนัดชิงชนะเลิศเป็นอดีตนักเตะทีมชาติฝรั่งเศส เอริก อาบีดาล, ผู้ที่เคยลงเล่นสามฤดูกาลที่ ลียง และต่อมาชนะเลิศรายการยูฟ่าแชมเปียนส์ลีกสองสมัยกับ บาร์เซโลนา.
ด้วยตัวสนามแข่งขันมีความจุรองรับได้ 57,000 คนสำหรับเกมนัดชิงชนะเลิศ, จากจำนวนตั๋วเข้าชมทั้งหมด 23,000 ใบ ได้ถูกจำหน่ายไปให้กับแฟนบอลและประชาชนทั่วไป, กับทีมที่เข้าชิงชนะเลิศทั้งสองทีมนั้นแต่ละฝั่งจะได้รับตั๋วไปจำหน่าย (รอการยืนยันจำนวนใบ) และตั๋วเข้าชมการแข่งขันอีก (รอการยืนยันจำนวนใบ) พร้อมจำหน่ายให้กับแฟนๆ ทั่วโลกผ่านทางเว็บไซต์ UEFA.com ตั้งแต่วันที่ 15 ถึง 22 มีนาคม 2561 ในสี่หมวดราคา: €150, €100, €70, และ €45. ส่วนตั๋วที่เหลือจะจัดสรรให้กับคณะกรรมการจัดงานท้องถิ่น, ยูฟ่า และชาติสมาชิก, ห้างหุ้นส่วนร้านค้า และสถานีการถ่ายทอดต่างๆ, และเพื่อรองรับโปรแกรมในการต้อนรับ.
ทีม "เจ้าบ้าน" (สำหรับวัตถุประสงค์ในการจัดการ) จะถูกกำหนดขึ้นโดยการจับสลากเกิดขึ้นหลังจากเสร็จสิ้นการจับสลากรอบรองชนะเลิศ, ที่ได้จัดขึ้นไปแล้วเมื่อวันที่ 13 เมษายน พ.ศ. 2561 (ค.ศ. 2018), 12:00 CEST, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
พระครูพรหมจริยาธิมุตต์ (กุหลาบ พุทฺธโชติ)
พระครูพรหมจริยาธิมุตต์ (หลวงพ่อกุหลาบ พุทฺธโชติ) อดีตเจ้าอาวาสวัดบางเป้ง และอดีตเจ้าคณะอำเภอศรีราชา ท่านเป็นเกจิดังของตำบลแสนสุข อำเภอเมืองชลบุรี จังหวัดชลบุรี ท่านพัฒนาวัดบางเป้งจนมีความรุ่งเรือง ท่านเป็นพระที่มีเมตตาสูง ใครมาขอความช่วยเหลือจากท่านท่านก็ช่วยเหลือมิไม่ได้ขาด ท่านเป็นพระเกจิที่ชาวบางแสนให้ความเคารพอย่างมาก และท่านยังให้ความสำคัญของการศึกษาท่านได้สร้างโรงเรียนวัดบางเป้ง (กุหลาบราษฎร์อำนวยวิทย์) ขึ้นเมื่อปี พ.ศ. 2509 เป็นต้น
พระครูพรหมจริยาธิมุตต์ ท่านมีนามเดิมว่า " กุหลาบ " นามสกุล " อุ่นจิตต์ " เกิดเมื่อวันอังคาร ขึ้น 9 ค่ำ เดือนยี่ ตรงกับวันที่ 9 มกราคม พ.ศ. 2431 บิดาชื่อ นายช้อน มารดาชื่อ นางเจียก อุ่นจิตร ท่านเกิด ณ หมู่ที่ 1 บ้านตำบลแสนสุข อำเภอเมืองชลบุรี จังหวัดชลบุรี (บริเวณสถานีดับเพลิง ต.แสนสุข) ท่านมีพี่น้องร่วมบิดามารดาจำนวน 5 คน หลวงพ่อกุหลาบเป็นบุตรคนสุดท้อง ดังนี้
หลวงพ่อกุหลาบ เมื่ออายุได้ 14 ปี ท่านได้บรรพชาเป็นสามเณร เมื่อปีขาล พ.ศ. 2445 ณ วัดบางเป้ง ตำบลแสนสุข อำเภอเมือง จังหวัดชลบุรี โดยมี
หลวงพ่อกุหลาบ เมื่ออายุได้ 20 ปีบริบูรณ์ ท่านได้อุปสมบท เมื่อวันพฤหัสบดี ขึ้น 9 ค่ำ เดือน 7 ปีวอก เดือนมิถุนายน พ.ศ. 2451 ณ พัทธสีมาวัดบางเป้ง ตำบลแสนสุข อำเภอเมืองชลบุรี จังหวัดชลบุรี โดยมี
พระครูพรหมจริยาธิมุตต์ ( หลวงพ่อกุหลาบ พุทฺธโชติ) ท่านมรณภาพ เมื่อวันที่ 3 มกราคม พ.ศ. 2519 สิริอายุได้ 87 ปี พรรษา 68
ท่อหู
ท่อหู หรือ ท่อยูสเตเชียน () เป็นท่อที่เชื่อมระหว่างคอหอยและหูชั้นกลาง ในมนุษย์โตเต็มวัยมีความยาวประมาณ 33 มม. และเส้นผ่าศูนย์กลางประมาณ 3 มม. ได้รับการตั้งชื่อตามบาร์โตโลมีโอ ยูสเตชี (Bartolomeo Eustachi) นักกายวิภาคศาสตร์สมัยคริสต์ศตวรรษที่ 16
ปกติแล้วหูชั้นกลางและช่องหูของมนุษย์และสัตว์บกชนิดอื่นบรรจุด้วยอากาศ อย่างไรก็ตามอากาศในหูชั้นกลางไม่ได้สัมผัสกับอากาศข้างนอกร่างกายโดยตรง ท่อหูเชื่อมจากห้องของหูชั้นกลางไปยังด้านหลังของคอหอย ในเวลาปกติท่อหูจะอยู่ในสถานะยุบตัว ทว่าจะเปิดออกขณะกลืนและเมื่อมีแรงดันบวก การที่แรงกดอากาศรอบ ๆ ลดลงขณะเครื่องบินยกระดับสูงขึ้นทำให้อากาศในหูชั้นกลางขยายตัวและดันกลับไปยังด้านหลังของจมูกและปาก ขณะเครื่องบินลดระดับปริมาณอากาศในหูชั้นกลางลดลงทำให้เกิดสุญญากาศเล็กน้อย เป็นเหตุให้ต้องมีการเปิดท่อหูเพื่อปรับแรงดันของหูชั้นกลางและบรรยากาศรอบ ๆ เท่ากัน นักดำน้ำก็ประสบกับการเปลี่ยนแปลงของแรงดันเช่นกัน ทว่าด้วยอัตราการเปลี่ยนแปลงที่มากกว่าทำให้ยิ่งต้องเปิดท่อหูบ่อยขึ้นเมื่อดำน้ำลึกซึ่งมีแรงกดสูง
ท่อหูตั้งอยู่จากผนังด้านหน้าของหูชั้นกลางจนถึงผนังด้านข้างของคอหอยส่วนจมูก ประกอบด้วยส่วนที่เป็นกระดูกและส่วนที่เป็นกระดูกอ่อน
ส่วนกระดูกอยู่ติดกับหูชั้นกลางและมีความยาวประมาณ 12 มม. เริ่มข้างในผนังด้านหน้าของโพรงหูส่วนกลาง (tympanic cavity) ใต้ septum canalis musculotubarii และค่อย ๆ แคบลงจนจบที่มุมของจุดต่อระหว่างส่วนพีทรัสและส่วนสความัสของกระดูกขมับ ส่วนปลายมีรอยหยักเพื่อให้ส่วนที่เป็นกระดูกอ่อนสามารถยึดเกาะได้
ส่วนกระดูกอ่อนของท่อหูมีความยาวประมาณ 24 มม. เป็นอีลาสติกไฟโบรคาร์ทีเลจ (elastic fibrocartilage) รูปสามเหลี่ยม โดยส่วนยอดเชื่อมเกับขอบของจุดสุดใกล้กลางของส่วนกระดูก ส่วนฐานตั้งอยู่ใต้เยื่อเมือกของคอหอยส่วนจมูก เป็นส่วนที่ยกระดับ หรือ torus tubarius ด้านหลังรูเปิดคอหอยของท่อหู (pharyngeal opening of the auditory tube)
การทำงานของท่อหูควบคุมโดยกล้ามเนื้อสี่มัด
ท่อเปิดออกระหว่างการกลืนโดยการหดตัวของกล้ามเนื้อ tensor veli palatini และ levator veli palatini ซึ้งเป็นกล้ามเนื้อของเพดานอ่อน
ในเวลาปกติท่อหูของมนุษย์จะอยู่ในสถานะปิด ทว่าสามารถเปิดเพื่อให้อากาศจำนวนไม่มากผ่านเพื่อปรับแรงดันระหว่างหูชั้นกลางและชั้นบรรยากาศเป็นการป้องกันไม่ให้เกิดความเสียหาย ความแตกต่างของความดันสามารถส่งผลให้เกิดการสูญเสียการได้ยินชนิดการนำเสียงบกพร่องแบบชั่วคราวจากการลดการขยับของเยื่อแก้วหูและกระดูกหู มีหลายวิธีที่สามารถใช้เพื่อปรับแรงดันในหู เช่น การหาว การกลืน หรือการเคี้ยวหมากฝรั่ง โดยเป็นการตั้งใจเปิดท่อหู คนจะได้ยินเสียงดังเปาะเบา ๆ เมื่อเกิดการปรับแรงดันขึ้น มักเกิดเวลาขึ้นเครื่องบิน ดำน้ำ หรือขับรถบนพื้นที่ภูเขา เครื่องมือที่สามารถช่วยปรับแรงดันให้เท่ากันได้แก่ลูกโป่งที่ใช้กับจมูกซึ่งทำให้พองด้วยแรงดันอากาศบวก
ท่อหูยังทำหน้าที่ระบายมูกออกจากหูชั้นกลาง การติดเชื้อทางเดินหายใจส่วนบนหรืออาการภูมิแพ้สามารถทำให้ท่อหูหรือเยื่อคลุมรูเปิดมีอาการบวม และอาจมีน้ำขังเป็นแหล่งเติบโตสำหรับแบคทีเรีย เป็นสาเหตุของหูติดเชื้อ อาจบรรเทาอาการบวมได้โดยการใช้ยาหดหลอดเลือด ตัวอย่างเช่น ซูโดอีเฟดรีน, ออกซีเมตาโซลีน และฟีนิลเอฟรีน อาหารหูติดเชื้อพบบ่อยในเด็กเนื่องจากเด็กมีท่อยูเสเชียนสั้นกว่าทำให้แบคทีเรียสามารถเข้าไปได้ง่ายกว่าและด้วยเส้นผ่าศูนย์กลางที่แคบกว่าทำให้การเคลื่อนตัวของน้ำเป็นไปได้ยากกว่า นอกจากนี้ระบบภูมิคุ้มกันของเด็กที่ยังอยู่ในช่วงกำลังพัฒนาและสุขอนามัยที่ไม่ดีทำให้เด็กมีโอกาสติดเชื้อทางเดินหายใจส่วนบนมากกว่า
ซอร์โซโกนซิตี
ซอร์โซโกนซิตี () เป็นนครระดับที่สามและเป็นเมืองศูนย์กลางของจังหวัดซอร์โซโกน ประเทศฟิลิปปินส์ ในปี ค.ศ. 2015 มีประชากร 168,110 คน
นครถูกก่อร่างสร้างตัวในช่วงปี ค.ศ. 2000 โดยการรวมกันของเมืองบาโคนและซอร์โซโกน นครแห่งนี้มีประชากรมากเป็นอันดับที่สามของเขตบีโคล รองจากเลกาซปีและนากา ซอร์โซโกนซิตีมีพื้นที่ จึงเป็นนครที่มีพื้นที่มากที่สุดในเขตบีโคล ตัวนครถูกล้อมรอบด้วยเทศบาลคาสทิลยาทางทิศตะวันตก ติดกับเทศบาลมานีโตทางทิศตะวันตกเฉียงเหนือ ติดกับอ่าวอัลไบทางทิศเหนือ ติดกับเทศบาลปรีเอโตดีอัซทางทิศตะวันออก ติดกับเทศบาลกูบัตทางทิศตะวันออกเฉียงใต้ ติดกับเทศบาลคาซีกูรันทางทิศตะวันตกเฉียงใต้ และติดกับอ่าวซอร์โซโกนทางทิศใต้ ตัวนครเป็นจุดผ่านสำคัญของการเดินเรือระหว่างวิซายัสและมินดาเนา และเป็นหนึ่งในนครที่หนาแน่นที่สุดและมีการพัฒนาที่ดีที่สุดในเขตบีโคล
มัสบาเตซิตี
มัสบาเตซิตี (มัสบาเต: "Syudad san Masbate"; ฮีลีไกโนน: "Dakbanwa sang Masbate"; เซบัวโน: "Dakbayan sa Masbate/Syudad sa Masbate"; ) เป็นนครระดับที่ 4 และเป็นเมืองหลักของจังหวัดมัสบาเต ประเทศฟิลิปปินส์ ในปี ค.ศ. 2015 มีประชากร 95,389 คน เป็นนครเพียงแห่งเดียวของจังหวัด และเป็นศูนย์กลางด้านพาณิชยกรรมและมีท่าเรือทางทะเลขนาดใหญ่ นครตั้งอยู่บริเวณกึ่งกลางของเกาะมัสบาเต อยู่ห่างจากมะนิลาทางอากาศ 212 ไมล์ และทางน้ำ 362 ไมล์
การทิ้งระเบิดดามัสกัสและฮอมส์ พ.ศ. 2561
วันที่ 14 เมษายน 2561 ตั้งแต่เวลา 04:00 ตามเวลาซีเรีย (UTC+3) สหรัฐ ฝรั่งเศสและสหราชอาณาจักรดำเนินการโจมตีทางทหารหลายจุด โดยใช้อากาศยานมีคนขับและขีปนาวุธยิงจากเรือ ต่อตำแหน่งของรัฐบาลหลายแห่งในประเทศซีเรีย ประเทศตะวันตกทั้งสามแถลงว่าดำเนินการโจมตีเพื่อตอบโต้เหตุโจมตีเคมีที่ย่านดูมาของเขตกูตาตะวันออกเมื่อวันที่ 7 เมษายน 2561 ซึ่งระบุว่าเป็นฝีมือของรัฐบาลซีเรีย ฝ่ายซีเรียปฏิเสธความเกี่ยวข้องและเรียกการโจมตีครั้งนี้ว่าละเมิดกฎหมายระหว่างประเทศ การโจมตีดังกล่าวมีขึ้นก่อนผู้ตรวจสอบจากองค์การห้ามอาวุธเคมีมีกำหนดเดินทางถึงประเทศซีเรียเพื่อสอบสวนเหตุโจมตีเคมี แต่เดิมมีรายงานว่ากระนั้นผู้ตรวจสอบก็ไม่ได้รับอนุญาตให้เข้าถึงจุดที่ใช้ผลิตและบำรุงรักษาอาวุธเคมี มีรายงานจำนวนผู้บาดเจ็บทั้งหมด 9 ราย เป็นพลเรือน 3 ราย และ ทหารซีเรีย 6 ราย
ประธานาธิบดีดอนัลด์ ทรัมป์ประกาศการโจมตีเมื่อเวลา 21:00 ตามเวลาตะวันออก (4:00 น. ของวันที่ 14 เมษายนในประเทศซีเรีย) ร่วมกับพันธมิตรฝรั่งเศสและสหราชอาณาจักร ได้ยินเสียงระเบิดในกรุงดามัสกัส เมืองหลวงของประเทศซีเรีย ขณะที่ทรัมป์กำลังพูด
ประธานเสนาธิการร่วมสหรัฐ โจเซฟ ดันเฟิร์ด (Joseph Dunford) ระบุว่า ประเทศรัสเซียไม่ได้รับคำเตือนล่วงหน้า
ลิขิตแค้นแสนรัก
ลิขิตแค้นแสนรัก () เป็นละครโทรทัศน์ที่สร้างขึ้นในปี ค.ศ. 2013 ออกอากาศทาง ช่อง 8 ออกอากาศ ทุกวันจันทร์-ศุกร์ เวลา 21.00 น. นำแสดงโดย อาศิษ ศรมา, ซานายา อะรานี ซึ่งเมื่อละครเรื่องนี้อวสานลง ละครเรื่องต่อไปที่ออกอากาศต่อก็คือ อภินิหารเจ้าหญิงจันตระการตา (ออกอากาศวันจันทร์ - พุธ) และ เล่ห์ร้ายพ่ายรัก (ออกอากาศวันพฤหัสบดี - ศุกร์)
เรื่องราวถ่ายทอดความรัก ความเข้มแข็ง ความเร่าร้อน กิเลส ราคะ และ ความรักที่ห้าวหาญ สาวน้อยชาวบ้านชื่อปวารตี และเจ้าหน้าที่รักษาดินแดน ชื่อ รุทธระ ทั้งสองต่างมีอุดมคติในชีวิตต่างกัน คนหนึ่งเชื่อในความรัก และอีกคนหนึ่งเกลียดทุกคนที่คิดแบบนั้น แต่เส้นทางชีวิตก็ลิขิตให้ทั้งสองได้มาพบกัน จุดเริ่มด้วยเกลียดชัง ที่ภายหลังค่อยๆแปรเปลี่ยนเป็นความรัก เหตุการณ์ต่างๆ ที่นำพาหญิงสาวชาวบ้านธรรมดาๆ อย่างปวารตีที่รอคอยรักแท้มาตลอดชีวิต มีพรหมลิขิตขีดเส้นของโชคซะตาให้มาพบรุทธระ ในวันวิวาห์ของเธอ แต่เขาก็ทำให้สามีของเธอต้องเสียชีวิตในวันวิวาห์ เธอถูกกล่าวหาว่าเป็นผู้สมรู้ร่วมคิดกับวรุณสามีที่ทางป้าเธอหามาให้แต่งงานกับเธอ โดยไม่รู้ว่าเขาใช้งานวิวาห์ของเธอเป็นทางผ่านในการลักลอบค้าอาวุธข้ามแดน สำหรับ รุทธระ ความรักคือความต้องการความงามคือการหลอกลวง งานคือหน้าที่ ในขณะที่ปวารตี มองความรักคือความหวัง งานคือสิ่งที่สุดโต่ง
เล่ห์ราคะ (ละครโทรทัศน์)
เล่ห์ราคะ () เป็นละครโทรทัศน์ที่สร้างขึ้นในปี ค.ศ. 2014 ออกอากาศทาง ช่องไบรต์ทีวี ออกอากาศ ทุกวันจันทร์-พฤหัสบดี เวลา 23.00 น. นำแสดงโดย สันชีตะ เชอิคห์, วัตซาล เชธ, ซิโมน ซิงห์, อะยับ ข่าน
หญิงสาวที่ใช้เสน่ห์ยวนยั่วช่างเป็นอันตรายต่อบุรุษเพศมากนัก เฉกเช่นเรื่องราวของ“ทุรคา”สาวสวยผู้เพียบพร้อมไปด้วย ความงาม ความมั่นใจ ฉลาด และร่ำรวย เธอใช้เสน่ห์ของเธอทำให้ “โชรยา” เพลย์บอยหนุ่ม หลงใหล เพียงเพื่อต้องการแก้แค้นครอบครัวโชรยา ที่เคยสร้างบาดแผลให้กับเธอในอดีต ตัวตนที่แท้จริงของทุรคาเป็นใครกันแน่ ทำไมเธอต้องเอาตัวเองเข้ามาแลกกับการแต่งงานในขณะที่เธอมีใจให้ชายอีกคน
โพราจมอส
การฆ่าล้างเผ่าพันธุ์ชาวโรมานี หรือ ฮอโลคอสต์ โรมานี—ยังเป็นที่รู้จักกันคือ โพราจมอส ( ), พราราจิมอส (Pharrajimos คือ "ตัดให้ขาด", "ตัดออกเป็นท่อน", "ทำลาย") และซามูดาริเพน (Samudaripen คือ "การสังหารหมู่") เป็นความพยายามโดยนาซีเยอรมนีและประเทศพันธมิตรในช่วงสงครามโลกครั้งที่สองในการฆ่าล้างเผ่าพันธุ์ชาวโรมานีในแผ่นดินยุโรป
ภายใต้อดอล์ฟ ฮิตเลอร์ กฤษฎีกาเพิ่มเติมเพื่อกฎหมายเนือร์นแบร์กที่ได้ประกาศออกไป เมื่อวันที่ 26 พฤศจิกายน ค.ศ. 1935 ได้จำแนกชาวยิปซีว่าเป็น "ศัตรูของรัฐที่มีเชื้อชาติเป็นพื้นฐาน" จึงได้จัดให้อยู่ในหมวดหมู่เดียวกันกับชาวยิว ดังนั้นในบางแง่ชะตากรรมของชาวโรมานีในแผ่นดินยุโรปจึงเป็นเช่นเดียวกันกับชาวยิวในฮอโลคอสต์ ยิว
นักประวัติศาสตร์ได้มีการประเมินว่าชาวโรมานีจำนวนระหว่าง 220,000 คน ถึง 500,000 คน ได้ถูกสังหารโดยพวกนาซีและพวกสมรู้ร่วมคิด—25% ถึง 50%กว่าของจำนวนน้อยกว่า 1 ล้านคนของชาวโรมานีในแผ่นดินยุโรปในช่วงสมัยนั้น ลัน ฮันคอคได้ลงความเห็นว่ามีจำนวนผู้เสียชีวิตสูงถึง 1.5 ล้านคน
ในปี ค.ศ. 1982 เยอรมนีตะวันตกได้ออกมาประกาศยอมรับอย่างเป็นทางการว่านาซีเยอรมนีได้ทำการฆ่าล้างเผ่าพันธุ์ชาวโรมานี ในปี ค.ศ. 2011 โปแลนด์ได้จัดตั้งวันที่ 2 สิงหาคมอย่างเป็นทางการ เนื่องในวันแห่งการรำลึกถึงการฆ่าล้างเผ่าพันธ์ุชาวโรมานี
การให้วัคซีน
การให้วัคซีน () เป็นการรักษาทางการแพทย์อย่างหนึ่ง หมายถึงการให้สารที่เป็นแอนติเจน (วัคซีน) เข้าไปในร่างกาย เพื่อกระตุ้นระบบภูมิคุ้มกันของร่างกายให้สร้างภูมิคุ้มกันชนิดรับมา (adaptive immunity) เป็นแอนติบอดีที่มีความจำเพาะต่อเชื้อก่อโรคหนึ่งๆ ซึ่งจะสามารถป้องกันหรือลดความรุนแรงของโรคติดเชื้อได้ เมื่อมีสัดส่วนของประชากรที่ได้รับวัคซีนมากถึงระดับหนึ่งก็จะเกิดภูมิคุ้มกันหมู่ขึ้น ทำให้คนอื่นๆ ที่ไม่ได้รับวัคซีนหรือรับวัคซีนไม่ได้ ได้รับประโยชน์ในการป้องกันโรคจากผู้ที่มีภูมิคุ้มกันเหล่านี้ไปด้วย ประสิทธิผลของการให้วัคซีนนั้นได้รับการศึกษาอย่างกว้างขวางและเป็นที่ยืนยันแล้ว โดยพบว่าการให้วัคซีนเป็นวิธีการในการป้องกันโรคติดเชื้อที่ได้ผลดีที่สุด การมีภูมิคุ้มกันต่อเชื้อก่อโรคเป็นวงกว้างจากการให้วัคซีนนี้เป็นสาเหตุสำคัญที่ทำให้มนุษยชาติสามารถกำจัดเชื้อโรคบางอย่างให้หมดไปได้ เช่น ฝีดาษ และอีกหลายเชื้อที่กำลังจะหมดไป เช่น โปลิโอ หัด และบาดทะยัก เป็นต้น
การปลูกฝีเพื่อป้องกันโรคฝีดาษเป็นความพยายามครั้งแรกๆ ในการป้องกันโรคติดเชื้อโดยมนุษย์ และวัคซีนโรคฝีดาษก็เป็นวัคซีนชนิดแรกของโลกที่ถูกผลิตตามมา โดยถูกผลิตขึ้นใน ค.ศ. 1796 โดยแพทย์ชาวอังกฤษชื่อเอ็ดเวิร์ด เจนเนอร์ แม้จะมีคนอีกไม่น้อยกว่า 6 คนได้ใช้หลักการเดียวกันนี้พยายามทำวัคซีนมาก่อนแล้วแต่เขาเป็นคนแรกที่ได้ตีพิมพ์หลักฐานการค้นพบ ประสิทธิภาพ และคำแนะนำในการผลิตวัคซีนนี้แก่สาธารณะ ต่อมาหลุยส์ ปาสเตอร์ได้นำแนวคิดนี้ไปพัฒนาแนวคิดว่าด้วยจุลชีววิทยา วิธีการสร้างภูมิคุ้มกันเช่นนี้ถูกเรียกว่าการให้วัคซีน (vaccination) เนื่องจากวิธีแรกๆ ในการผลิตวัคซีนนั้นทำจากไวรัสที่ทำให้เกิดการติดเชื้อในวัว (ภาษาลาตินว่า vacca) ฝีดาษเป็นโรคที่ติดต่อได้ง่ายและมีอันตรายถึงแก่ชีวิต ผู้ใหญ่ที่ติดเชื้อจะเสียชีวิต 20-60% และเด็กจะเสียชีวิต 80% โรคนี้เป็นสาเหตุของการเสียชีวิตของคนราว 300-500 ล้านคนในศตวรรษที่ 20 ก่อนที่จะถูกกำจัดหมดไปใน ค.ศ. 1979
ในบางสังคมยังมีข้อถกเถียงเรื่องการให้วัคซีนในหลายประเด็น ทั้งทางวิทยาศาสตร์ จริยธรรม การเมือง ความปลอดภัยทางการแพทย์ และทางศาสนา การบาดเจ็บจากวัคซีนนั้นเกิดขึ้นจริงแต่พบได้น้อยมาก ในสหรัฐอเมริกาผู้ที่ได้รับความเสียหายจากการรับวัคซีนจะได้รับค่าชดเชยจากโครงการชดเชยการบาดเจ็บจากวัคซีนแห่งชาติ ความสำเร็จของการป้องกันโรคด้วยการให้วัคซีนในช่วงแรกทำให้ได้รับการยอมรับจากสังคม โครงการให้วัคซีนเป็นวงกว้างเช่นที่ทำโดยรัฐบาลนั้นมีส่วนสำคัญมากในการลดอุบัติการณ์ของการเกิดโรคติดเชื้อในหลายๆ พื้นที่
อะพอลโล 13
อะพอลโล 13 () เป็นภารกิจมีคนควบคุมภารกิจที่ 7 ในโครงการอวกาศอะพอลโลและเป็นโครงการที่สามที่ตั้งใจลงจอดบนดวงจันทร์ มีการปล่อยยานสู่อวกาศในวันที่ 11 เมษายน 1970 เมื่อเวลา 14:13 เวลามาตรฐานตะวันออกจากศูนย์อวกาศเคนเนดี รัฐฟลอริดา แต่การลงจอดดวงจันทร์ถูกยกเลิกหลังถังออกซิเจนระเบิดอีกสองวันให้หลัง ทำให้มอดูลบริการ (Service Module) ซึ่งมอดูลสั่งการ (Command Module) อาศัยใช้การไม่ได้ แม้ลูกเรือประสบความยากลำบากมหันต์จากพลังงานจำกัด การเสียความร้อนในเคบิน การขาดแคลนน้ำพกพาได้และความจำเป็นวิกฤตต้องซ่อมแซมทดแทนชั่วคราวซึ่งระบบกำจัดคาร์บอนไดออกไซด์ แต่ลูกเรือสามารถกลับสู่โลกได้อย่างปลอดภัยในวันที่ 17 เมษายน 1970 หกวันหลังปล่อยยาน
ยานผ่านด้านไกลของดวงจันทร์ที่ความสูง 254 กิโลเมตรเหนือผิวดวงจันทร์ และห่างจากโลก 400,171 กิโลเมตร เป็นสถิติมนุษย์ที่เดินทางห่างจากโลกมากที่สุด ภารกิจดังกล่าวมีเจมส์ เอ. โลเวลล์เป็นผู้บัญชาการ โดยมีจอห์น แอล. "แจ็ก" สวีเกิร์ต (John L. "Jack" Swigert) เป็นนักบินมอดูลสั่งการและเฟรด ดับเบิลยู. เฮสเป็นนักบินมอดูลดวงจันทร์ สวีเกิร์ตมาแทนเค็น แมตทิงลีในช่วงท้ายซึ่งถูกศัลยแพทย์การบินสั่งห้ามบินหลังได้รับโรคหัดเยอรมัน
หลี่ ซิ่น
หลี่ซิน () แม่ทัพแห่ง รัฐฉิน ในช่วง ยุครณรัฐ เขามีส่วนสำคัญในการช่วย ฉินฉื่อหฺวังตี้ หรือ ฉินอ๋องให้สามารถรวบรวมแผ่นดินทั้งหกเป็นปึกแผ่นนอกจากนี้เขายังเป็นบรรพบุรุษรุ่นที่ 5 ของแม่ทัพคนสำคัญในสมัย ราชวงศ์ฮั่นตะวันตก เจ้าของสมญานาม แม่ทัพเหินหาว หลี กวั่ง และจักรพรรดิของ ราชวงศ์ถัง ทุกพระองค์
การใช้อาวุธเคมีในสงครามกลางเมืองซีเรีย
สหประชาชาติยืนยันการใช้อาวุธเคมีในสงครามกลางเมืองซีเรีย ซึ่งมีการโจมตีจนมีผู้เสียชีวิตได้แก่ การโจมตีที่กูตาในชานกรุงดามัสกัสในเดือนสิงหาคม 2556 และการโจมตีคันอัลอะซัล (Khan al-Assal) ในชานนครอะเลปโปในเดือนมีนาคม 2556 แม้ไม่มีฝ่ายใดอ้างความรับผิดชอบของการโจมตีเคมีดังกล่าว แต่กองทัพบะอัธซีเรียเป็นผู้ต้องสงสัยหลักเนื่องจากมีคลังอาวุธเคมีขนาดใหญ่ คณะผู้แทนหาข้อเท็จจริงของยูเอ็นและคณะกรรมการสืบสวนของคณะมนตรีสิทธิมนุษยชนแห่งสหประชาชาติ (UNHRC) สืบสวนการโจมตีดังกล่าวพร้อมกัน คณะผู้แทนของยูเอ็นพบว่าน่าจะมีการใช้สารออกฤทธิ์ต่อประสาทซารินในกรณีของคันอัลอะซัล (19 มีนาคม 2556), ซะเราะกิบ (29 เมษายน 2556), กูตา (21 สิงหาคม 2556), โญบัร (24 สิงหาคม 2556) และอัชชะเราะฟิยัตซะฮ์นะยะ (25 สิงหาคม 2556) ต่อมา คณะกรรมการ UNHRC ยืนยันการใช้ซารินในการโจมตีที่คันอัลอะซัล, ซะเราะกิบและกูตา แต่ไม่กล่าวถึงโญบัรและอัชชะเราะฟิยัตซะฮ์นะยะ คณะกรรมาร UNHRC ยังพบว่าซารินที่ใช้ในการโจมตีที่คันอัลอะซัลมี "เครื่องหมายเอกลักษณ์เดียวกัน" กับซารินที่ใช้ในการโจมตีที่กูตาและบ้งชี้ว่าผู้ลงมือน่าจะเข้าถึงสารเคมีจากคลังของกองทัพซีเรีย การโจมตีดังกล่าวทำให้ประชาคมนานาชาติกดดันการปลดอาวุธเคมีของกองทัพซีเรียซึ่งมีการปฏิบัติในปี 2557 แม้มีกระบวนการปลดอาวุธ แต่ยังมีเหตุการณ์หลายสิบครั้งที่สงสัยการใช้อาวุธเคมีทั่วประเทศซีเรีย ซึ่งส่วนใหญ่กล่าวโทษต่อกำลังบะอัธซีเรีย ตลอดจนรัฐอิสลามอิรักและลิแวนต์ แลแม้แต่กำลังฝ่ายค้านซีเรียและกองทัพตุรกี
ในเดือนสิงหาคม 2559 รายงานของสหประชาชาติและองค์การห้ามอาวุธเคมีกล่าวโทษกองทัพซีเรียของประธานาธิบดีบัชชาร อัลอะซัดอย่างเปิดเผยว่าหย่อนอาวุธเคมี (ระเบิดคลอรีน) ใส่เมืองทัลมะนัสในเดือนเมษายน 2557 และซาร์มินในเดือนมีนาคม 2558 และ ISIS ว่าใช้ซัลเฟอร์มัสตาร์ดใส่เมืองมะเรีย (Marea) ในเดือนสิงหาคม 2558 มีการกล่าวหา รายงานและสอบสวน หรืออย่างใดอย่างหนึ่งซึ่งการโจมตีอีกหลายครั้ง
ในเดือนธันวาคม 2559 มีผู้เสียชีวิตอย่างน้อย 53 คนในการโจมตีที่ดูเหมือนใช้แก๊สออกฤทธิ์ต่อประสาทในหมู่บ้านที่ IS ถือครองใกล้อุเกาะริเราะบัต นับเป็นการโจมตีด้วยแก๊สออกฤทธิ์ต่อประสาทใหญ่ครั้งแรกนับแต่ข้อตกลงปี 2556 ในเดือนเมษายน 2560 การโจมตีเคมีที่คอนชัยคูนเรียกการประณามจากนานาประเทศและกระตุ้นปฏิบัติการทางทหารครั้งแรกของสหรัฐต่อฐานทัพซีเรียที่ชะอิรัต
อันโตนิโอ ปินโต
คุณพ่ออันโตนิโอ ปินโต ( "อังตอนีอู ปินตู") หรือ อ็องตวน ปินโต (; ค.ศ. 1664 – 24 สิงหาคม ค.ศ. 1696) ส่วนบันทึกโกษาปานเรียก อันตน เป็นบาทหลวงชาวสยามเชื้อสายเบงกอล และเป็นบาทหลวงโรมันคาทอลิกชาวสยามคนแรก
คุณพ่ออันโตนิโอเกิดในปี ค.ศ. 1664 บิดาเป็นชาวเบงกาลี ส่วนมารดาเป็นไทย เข้ารีตนิกายโรมันคาทอลิกเมื่ออาแล็กซ็องดร์ อัศวินแห่งโชมง ราชทูตฝรั่งเศสมาถึงกรุงศรีอยุธยาในปี ค.ศ. 1685 และเป็นสามเณรเข้าศึกษา ณ สามเณราลัยนักบุญยอแซฟ กรุงศรีอยุธยา ฟร็องซัว-ตีมอเลอง เดอ ชัวซีได้บันทึกถึงความเฉลียวฉลาดสามเณรนี้ว่า ""มีชายชาวสยามคนหนึ่งชื่ออันโตนิโอ ปินโต ได้มายังทำเนียบที่พักของท่านราชทูตเพื่อเฉลยวิทยานิพนธ์เกี่ยวกับเทววิทยาอุทิศทูลเกล้าฯ ถวายสมเด็จพระเจ้าอยู่หัว [ของฝรั่งเศส] ท่านวิสัชนาและตอบข้อปุจฉาได้อย่างมีความสามารถยิ่ง""
เมื่ออายุได้ 22 ปี สามเณรอันโตนิโอหรือสามเณรอันตนได้เดินทางไปประเทศฝรั่งเศสพร้อมกับคณะราชทูตออกพระวิสุทธสุนทรเมื่อปี ค.ศ. 1685 เพื่อศึกษาต่อที่กรุงโรม และสามเณรอันตนก็ได้แสดงความเฉลียวฉลาดด้วยการแสดงปุจฉาวิสัชนาประเด็นเทวศาสตร์ต่อหน้านักบวชและประชาชนในปารีส โดยมีออกพระวิสุทธสุนทรร่วมฟังด้วย หลังศึกษาที่มหาวิทยาลัยโปรปากันดาฟีเด กรุงโรม รับศีลบวชขั้นบาทหลวงในปี ค.ศ. 1686 จึงได้เดินทางกลับกรุงศรีอยุธยาในปี ค.ศ. 1695 เพื่อช่วยงานพระสังฆราชหลุยส์ ลาโน
คุณพ่ออันโตนิโอ ปินโตมรณภาพเมื่อวันที่ 24 สิงหาคม ค.ศ. 1696 ณ กรุงศรีอยุธยา
ดาเอ็ต
ดาเอ็ต เป็นเทศบาลระดับที่ 1 และเป็นเมืองศูนย์กลางของจังหวัดฮีลากังคามารีเนส ประเทศฟิลิปปินส์ ในปี ค.ศ. 2015 มีประชากร 104,799 คน เทศบาลแห่งนี้มีชื่อเสียงในด้านกีฬาโต้คลื่น และเป็นที่จัดงานแสดงกีฬาทางอากาศนานาชาติ ซึ่งจัดขึ้นครั้งแรกในปี ค.ศ. 2013
บีรัก (จังหวัดคาตันดัวเนส)
บีรัก เป็นเทศบาลระดับที่ 1 และเป็นเมืองศูนย์กลางของจังหวัดคาตันดัวเนส ประเทศฟิลิปปินส์ ในปี ค.ศ. 2015 มีประชากร 73,650 คน เป็นเทศบาลที่มีประชากรมากที่สุด และมีพื้นที่ใหญ่เป็นอันดับที่ 5 ของจังหวัดคาตันดัวเนส
ฮอโลคอสต์ในโปแลนด์
ฮอโลคอสต์ในโปแลนด์ภายใต้การยึดครองของเยอรมนี เป็นช่วงสุดท้ายและเป็นขั้นตอนที่ร้ายแรงที่สุดของนาซีคือ การแก้ปัญหาชาวยิวครั้งสุดท้าย (Endlösung der Judenfrage) ซึ่งได้ทำเครื่องหมายโดยการก่อสร้างค่ายมรณะบนประเทศโปแลนด์ที่ถูกเยอรมนียึดครอง การฆ่าล้างเผ่าพันธุ์อย่างเป็นทางการได้รับการอนุมัติและปฏิบัติการโดยจักรวรรดิไรชส์ที่สามในช่วงสงครามโลกครั้งที่สอง เรียกกันโดยรวมแล้วว่า ฮอโลคอสต์ ได้คร่าชีวิตชาวโปลเชื้อสายยิวจำนวนสามล้านคนและจำนวนที่ใกล้เคียงชองชาวโปล ยังไม่รวมถึงความสูญเสียชองพลเรือนชาวโปลของชาติพันธุ์อื่นๆ ค่ายมรณะได้มีบทบาทสำคัญอย่างยิ่งในการดำเนินการตามนโยบายของเยอรมนีในการทำลายล้างอย่างเป็นระบบและประสบความสำเร็จมากที่สุดเพียง 90% ของจำนวนประชากรโปแลนด์-ยิวของสาธารณรัฐโปแลนด์ที่สอง
ทุกสาขาของระบบการปกครองข้าราชการของเยอรมนีที่ซับซ้อนได้มีส่วนร่วมในกระบวนการสังหาร จากกระทรวงมหาดไทยและกระทรวงการคลัง ไปยังบริษัทเยอรมนีและการรถไฟของรัฐได้ถูกใช้สำหรับการเนรเทศชาวยิว บริษัทเยอรมนีได้เสนอประมูลราคาสำหรับการทำสัญญาในการสร้างเตาเผาศพภายในค่ายกักกันที่ได้ดำเนินการโดยนาซีเยอรมนีในเขตปกครองสามัญ เช่นเดียวกับในส่วนที่อื่นๆของเขตยึดครองโปแลนด์และอื่น ๆ
ตลอดเวลาในเขตเยอรมนียึดครอง ด้วยความเสี่ยงสูงต่อพวกเขาและครอบครัวของพวกเขาจำนวนมากของชาวคริสเตียนได้ประสบความสำเร็จในการให้ความช่วยเหลือชาวยิวจากพวกนาซี ได้มีการจัดกลุ่มตามสัญชาติ ชาวโปลได้ช่วยเหลือผู้คนจำนวนมากที่สุดของผู้คนที่ช่วยชีวิตชาวยิวในช่วงฮอโลคอสต์ ได้มีการมอบรางวัลโดยรัฐอิสราเอล ชาวโปลผู้ได้รับความชอบธรรมในเชื้อชาติ (Polish Righteous Among the Nations) รวมทั้งคนที่ไม่ใช่ยิว 3,706 คน มากกว่าประเทศอื่นๆ เปอร์เซ็นเล็กน้อยของชาวโปลเชื้อสายยิวสามารถรอดชีวิตในสงครามโลกครั้งที่สองภายในประเทศโปลแลนด์ภายใต้การยึดครองของเยอรมนี หรือประสบความสำเร็จในการหลบหนีไปยังตะวันออกที่ห่างไกลออกไปจากพวกนาซีเข้าไปยังดินแดนโปแลนด์ที่ถูกผนวกโดยสหภาพโซเวียตในปี ค.ศ. 1939 เพียงเพื่อที่จะถูกเนรเทศไปยังค่ายแรงงานบังคับในไซบีเรียพร้อมกับครอบครัวจำนวน 1 ล้านคนของชาวโปลที่ไม่ใช่ยิว
เยนส์ เบอร์เกนสเตน
เยนส์ "เจ๊บ" เบอร์เกนส์เตน () เป็นนักออกแบบวิดีโอเกมชาวสวีเดน ซึ่งเขาทำงานพัฒนาเกมในบริษัทโมแยงในฐานะโปรแกรมเมอร์และนักออกแบบเกมตั้งแต่เดือนธันวาคม ค.ศ. 2010 โดยในเวลาต่อมาเขาได้เลื่อนตำแหน่งขึ้นเป็นหัวหน้านำการออกแบบและพัฒนาของเกม"ไมน์คราฟต์"หลังจากที่ มาร์คัส "นอตช์" แพร์สสัน ลาออกจากตำแหน่ง
เขาเป็นที่รู้จักภายในเกมในชื่อ "jeb_"
ในวันที่ 11 พฤษภาคม ค.ศ. 2013 เบอร์เกนสเตน ได้แต่งงานกับ เจนนี่ เบอร์เกนส์เตน
ราชวงศ์เหลียงตะวันตก
ราชวงศ์เหลียงตะวันตก (, ; 400 — 421) รัฐใน ยุคห้าชนเผ่าสิบหกแคว้น ของจีนหนึ่งใน "ห้าเหลียง" (, ) สถาปนาโดย ราชสกุลหลี่ ซึ่งเป็น ชาวฮั่น
ช้องมาศ บางชะวงษ์
ช้องมาศ บางชะวงษ์ เป็นนักแสดงชาวไทย
ช้องมาศ บางชะวงษ์ หรือชื่อเดิม ธนพร บางชะวงษ์ (ชื่อเล่น : กวาง) เกิดวันที่ 3 พฤศจิกายน 2533 ปัจจุบันอายุ 27 ปี
แพงพวยน้ำ
แพงพวยน้ำ () เป็นพืชในสกุลลัดวิเจีย กระจายพันธุ์ในทวีปแอฟริกา เอเชียถึงออสเตรเลีย ลักษณะเป็นไม้ล้มลุกยาวได้กว่า 4 เมตร ลำต้นอวบน้ำ มีรากตามข้อ ต้นที่ลอยน้ำมีรากหายใจรูปกระสวย แตกกิ่งจำนวนมาก ใบรูปรี ขอบขนานหรือใบพาย ยาวได้ถึง 7 เซนติเมตร ดอกออกเดี่ยว ๆ ตามซอกใบ กลีบเลี้ยงรูปสามเหลี่ยมมี 5 กลีบ ยาว 0.5-1 เซนติเมตร ด้านนอกมีขนสั้นนุ่ม ดอกสีขาว โคนด้านในสีเหลือง กลีบดอกรูปไข่กลับ ยาว 1-1.8 เซนติเมตร เกสรเพศผู้มี 10 อัน ก้านชูอับเรณูยาว 2.5-4 มิลลิเมตร ผลรูปทรงกระบอกยาว 1.2-2.7 เซนติเมตร มีสันตามยาว เกลี้ยงหรือมีขน ภายในมีเมล็ดเรียงเป็นแถวเดียว
ช็อนนัมดรากอนส์
ช็อนนัมดรากอนส์ (전남 드래곤즈) เป็นสโมสรฟุตบอลอาชีพในประเทศเกาหลีใต้ ก่อตั้งในปี ค.ศ. 1994 ตั้งอยู่ที่เมืองควังยาง จังหวัดช็อลลาใต้ เข้าร่วมแข่งขันเคลีก 1 นับตั้งแต่ฤดูกาล 1995 เป็นต้นมา โดยสโมสรคู่ปรับท้องถิ่นที่สำคัญคือช็อนบุกฮุนไดมอเตอส์ สำหรับช็อนนัมดรากอนส์ เคยใช้ชื่อสโมสรว่า ชุนนัมดรากอนส์ จนถึงวันที่ 6 มกราคม ค.ศ. 2014
สโมสรช็อนนัมก่อตั้งขึ้นเมื่อวันที่ 16 ธันวาคม ค.ศ. 1994 โดยมีผู้จัดการทีมคนแรกคือ Jung Byung-Tak อดีตปีกซ้ายทีมชาติเกาหลีใต้
วันที่ 25 มีนาคม ค.ศ. 1995 ช็อนนัมลงเล่นในเคลีกเป็นนัดแรก โดยฤดูกาลที่ทำผลงานได้ดีที่สุดคือฤดูกาล 1997 ซึ่งช็อนนัมจบอันดับที่สองในเคลีก และคว้าแชมป์โคเรียนเอฟเอคัพ ต่อมาในปี ค.ศ. 1999 ช็อนนัมคว้ารางวัลรองชนะเลิศเอเชียนคัพวินเนอร์สคัพ และในปี ค.ศ. 2007 พวกเขาคว้าแชมป์เอฟเอคัพเป็นสมัยที่สอง
วันที่ 27 ธันวาคม ค.ศ. 2007 ช็อนนัมได้ Park Hang-Seo มาเป็นผู้จัดการทีมคนใหม่ แทนที่ของ Huh Jung-Moo ที่ย้ายไปรับงานผู้จัดการทีมชาติเกาหลีใต้
สวมรอยพยัคฆ์พิทักษ์โลก
"สวมรอยพยัคฆ์พิทักษ์โลก" () เป็นหนังแอคชั่น–คอมเมดี้สร้างเมื่อ ค.ศ. 2002 กำกับโดย เควิน โดโนแวน ร่วมกับแจ็กกี้ ชาน, เจนนิเฟอร์ เลิฟ ฮิววิต และเจสัน ไอแซ็กส์ เนื้อเรื่องเกี่ยวกับการป้องกันแหล่งน้ำในสหรัฐโดยการทำลายอิเล็กโทรไลต์ที่มีแบคทีเรียให้หมด
ระหว่างการถ่ายทำที่โทรอนโท เฉินหลงและเลิฟ เฮวิตได้ปรากฎบนสื่อและได้อยู่ร่วมกับแฟนคลับ
หนังได้ลงทุนไป 60 ล้านดอลลาห์สหรัฐ ได้กำไรไป 50.5 ล้านดอลลาห์สหรัฐในสหรัฐอเมริกาและ 105.4 ล้านดอลลาห์สหรัฐทั่วโลก
ในรอตเทนโทเมโทส์ หนังได้เรตติ้ง 22% วัดจากรีวิวทั้ง 139 อัน ซึ่งเฉลี่ยได้ 4.3/10 ส่วนเมทาคริติกได้ให้คะแนนหนัง 30 ต่อ 100 คะแนน ส่วนโพลใน CinemaScore ได้ให้หนังอยู่ในเกรด B จากสเกลเกรด A+ ถึง F
อักษรเปอร์เซีย
อักษรเปอร์เซีย (الفبای فارسی‎, UniPers: "Alefbâye Fârsi") หรือ Perso-Arabic alphabet เป็นระบบการเขียนที่ใช้ในภาษาเปอร์เซีย